**KUVENDI I REPUBLIKËS SË SHQIPËRISË**

**V E N D O SI**

**Ligj**

**Nr. \_\_\_\_\_ Dat**ë **\_\_\_\_**

**PËR TREGJET FINANCIARE TË BAZUARA NË TEKNOLOGJINË E REGJISTRAVE TË SHPËRNDARË**

**KREU I**

### Neni 1

###  Objekti i ligjit

Ky ligj ka për qëllim të rregullojë:

1. Kushtet dhe kriteret për licensimin, monitorimin dhe mbikëqyrjen e subjekteve që ushtrojnë aktivitetin e tyre në emetimin, shpërndarjen, tregtimin dhe ruajtjen e Tokenëve Digjitalë dhe Monedhave Virtuale;
2. Kushtet dhe kritetet për licencimin, ushtrimin e aktivitetit të Agjentit TD, si dhe mbikëqyrjen e tij;
3. kushtet për emetimin e Tokenëve Digjital dhe/ose Monedhave Virtuale;
4. kushtet dhe rregullat për tregtimin e Tokenëve Digjital dhe/ose Monedhave Virtuale;
5. ofruesit e shërbimeve të kujdestarisë për Portofolet e Palëve të treta;
6. sanksionet në rastin e praktikave abuzive;
7. çështje të tjera që lidhen me fushën e Tokenëve Digjital dhe Monedhave Virtuale.

###

### ****Neni  2****

### ****Fusha e zbatimit****

Dispozitat e këtij ligji zbatohen për të gjitha veprimtaritë e rregulluara në këtë ligj dhe për të gjithë Personat Fizikë dhe Juridikë që ushtrojnë ose pretendojnë të ushtrojnë veprimtari të tilla në territorin e Republikës së Shqipërisë ose nga Republika e Shqipërisë për klientë që ndodhen jashtë saj.

**Neni 3**

**Përkufizimet**

Në këtë ligj, termat e mëposhtme kanë këto kuptime:

# 1.1 “AMF” është Autoriteti i Mbikëqyrjes Financiare, i krijuar sipas Ligjit nr. 9572, datë 03.07.2006 "Për Autoritetin e Mbikëqyrjes Financiare", i ndryshuar.

# 1.2 Ligji “Për Parandalimin e Pastrimit të Parave dhe Financimit të Terrorizmit” është Ligji nr. 9917, datë 19.5.2008 “Për parandalimin e pastrimit të parave dhe financimit të terrorizmit”, i ndyshuar.

# 1.3 Ligji “Për Bankat” është Ligji nr. 9662 datë 18.12.2006 “Për Bankat”ndryshuar.

# 1.4 Ligji “Për tregjet e kapitalit” është Ligji nr.\_\_datë\_\_“Për Tregjet e Kapitalit”

# 1.5 Ligji “Për Sipërmarrjet e Investimeve Kolektive” është Ligji nr.\_\_\_\_ datë \_\_\_\_\_ “Për Sipërmarrjet e Investimeve Kolektive”

# 1.6 Ligji “Për Masat Kundër Financimit të Terrorizmit”është ligji nr. 157/2013 “Për Masat Kundër Financimit të Terrorizmit”, i ndryshuar

**1.7 Ligji “Për Mbrojtjen e të Dhënave Personale”** është Ligji Nr. 9887, datë 10.03.2008, i ndryshuar.

# 1.8 “Fondi i Investimeve Alternative” është fondi i investimeve sipas përkufizimit të nenit 2, pika 24 të Ligjit “Për Sipërmarrjet e Investimeve Kolektive”.

# 1.9 “Subjekt Kërkues”është çdo Person Juridik që plotëson një aplikim për Licencë ose për marrjen e një Autorizimi në lidhje me prospektin e plotë/Akt-ofertën /relacionin prezantues të një STO ose ICO /ose një çertifikim tjetër sipas këtij Ligji,

# 1.10 “Autoritetet Përgjegjëse” janë Autoriteti i Mbikëqyrjes Financiare (AMF) dhe Agjencia Kombëtare e Shoqërisë së Informacionit (AKSHI)

# 1.11 “Autorizimi” është miratimi i dhënë nga AMF për prospektin e plotë/akt-ofertën ose relacionin prezantues të një STO apo ICO në përputhje me Kreun IV të këtij Ligji.

# 1.12“Sipërmarrje e Automatizuar e Investimeve Kolektive DT,” është çdo Person Juridik ose bashkim asetesh që administrohet nga një subjekt i licencuar në përputhje me Ligjin “Për Sipërmarrjet e Investimeve Kolektive”, dhe i licencuar si Sipërmarrje e automatizuar e investimeve kolektive DT”, në përputhje me këtë Ligj. Kuotat e Sipërmarrjes së Investimeve Kolektive të automatizuara DT përfaqësohen nga Token Digjitalë dhe/ose Monedha Virtuale. Sipërmarrjet e Automatizuara të Investimeve Kolektive DT investojnë ekskluzivisht në Token Digjital ose Monedha Virtuale, duke mundësuar përdorimin e kontratave të zgjuara, ose Marrëveshje të tjera Teknologjisë Inovative, nëpërmjet integrimit të një sistemi të automatizuar robotik të konsulencës, i cili vepron si këshillues investimesh dhe/ose si një shoqëri administruese e fondeve.

# 1.13 “Licenca e Sipërmarrjes së Automatizuar të Investimeve Kolektive, DT” është Licenca e lëshuar nga AKSHI për një Sipërmarrje të Automatizuar të Investimeve Kolektive DT, në përputhje me këtë Ligj.

# 1.14” Këshilli i administrimit/këshilli mbikëqyrës” është organi vendimmarrës në përputhje me ligjin Nr.9901, datë 14.4.2008 “Për tregtarët dhe shoqëritë tregtare”, i ndryshuar.

# 1.15 “Dita e Punës” është dita e punës e përcaktuar në Vendimin e Këshillit të Ministrave nr. 511, datë 24.10.2002 “Për kohëzgjatjen e punës dhe të pushimit në institucionet shtetërore, i ndryshuar.

# 1.16 “Bursë e Centralizuar DLT-” është një Bursë që përdor teknologjinë DLT, ku çelësi privat për aksesimin e “Token-ëve Digjitalë, dhe/ose Monedhave Virtuale, që tregtohen në këtë bursë, mbahet nga vetë Bursa DLT.

# 1.17 “Ambienti Tregtimi i Centralizuar DLT” është një ambient tregtimi që përdror teknologjinë DLT ku çelësi privat për aksesimin e Tokenve Digjitalë dhe/apo Monedhave Virtuale që tregtohen në këtë ambient tregtimi mbahet nga vetë ambienti i tregtimit.

# 1.18 “Certifikimi” është certifikimi i dhënë nga AKSHI në përputhje me këtë Ligj.

**1.19 “Pjesëmarrja influencuese”** është pjesëmarrja e drejtpërdrejtë ose e tërthortë në kapitalin e një Personi Juridik:

1. 10% ose më shumë të kapitalit ose të të drejtave të votës, duke mbajtur parasysh agregimin, ose
2. që jep mundësi të ushtrohet influencë e konsiderueshme mbi administrimin e Personit Juridik në të cilën mbahet kjo pjesëmarrje.

**1.20 “Autoritetet Përgjegjëse”** janë Autoriteti i Mbikëqyrjes Financiare (AMF) dhe Autoriteti Kombëtar i Shoqërisë së Informacionit (AKSHI).

“**Autoritet Përgjegjës”** është një nga dy Autoritetet kompetente rast pas rasti sipas përcaktimeve të këtij ligji.

# 1.21 “Konflikti i Interesave” është përcaktimi i dhënë në nenin 13 të Ligjit nr.9901, datë 14.4.2008, "Për tregtarët dhe shoqëritë tregtare", i ndryshuar.

# 1.22 “Kujdestar” është ofruesi i shërbimit të ruajtjes, mbajtjes dhe/ose shërbimeve administrative të llogarive të titujve në emër dhe për llogari të Personave Fizikë dhe Juridikë.

#

# 1.23 “Portofoli i Kujdestarit” është një portofol digjital në të cilin çelësi privat për të aksesuar “Tokenët Digjitalë dhe/ose Monedhat Virtuale, mbahet nga një palë e tretë që ofron shërbimin e kujdestarisë së portofoleve virtualë, për emër dhe llogari të zotëruesit të Token-it/ëve Digjital dhe/ose Monedhave Virtuale.

# 1.24 “Bursë e Decentralizuar DLT” është një Bursë, e cila përdor teknologjinë DLT, ku çelësi privat për të aksesuar “ Token’-in/ët Digjitalë dhe/ose Monedhat Virtuale të cilat janë subjekt i transaksioneve në këtë bursë, mbahet nga vetë përdoruesit e bursës.

# 1.25 “Ambient Tregtimi i Decentralizuar DLT” është një Ambient Tregtimi që pëdor teknologjinë DLT, ku çelësi privat për të aksesuar Token-ët Digjitalë dhe/ose Monedhat Virtuale të cilat janë subjekt i transaksioneve në këtë ambient, mbahet direkt nga përdoruesi i sistemit të këtij Ambienti Tregtimi DLT.

# 1.26 “Deklarata e Përputhshmërisë së Marrëveshjes Teknologjike Inovative” është deklarata e përgatitur dhe e nënshkruar nga Ofruesi i Shërbimit Inovativ, nëpërmjet së cilës ky i fundit deklaron se Marrëveshja e Inovacionit Teknologjik përmbush të gjitha kushtet, kriteret dhe detyrimet e përcaktuara në këtë ligj.

# 1.27 “Deklarata e Emetuesit mbi Përputhshmërinë” është deklarata e përgatitur dhe nënshkruar nga Agjenti DT, nëpërmjet së cilës ky i fundit deklaron se Emetuesi përmbush të gjitha kushtet, kriteret dhe detyrimet e përcaktuara në këtë Ligj.

# 1.28 “Deklarata e Përputhshmërisë së Titullarit të Licencës” është deklarata e përgatitur dhe e nënshkruar nga Agjenti TD, i cili, në përputhje me Nenin 17 të këtij Ligji, deklaron se Titullari i Licencës përmbush të gjitha kushtet, kriteret dhe detyrimet e përcaktuara në këtë ligj.

**1.29**  **Tokeni Digjital i Aseteve‘’** është çdo Token Digjital, i cili nuk bie në asnjë nga kategotoritë e mëposhtme: (i) Token Digjital i Pagesave (ii) token Digjital i Titujve (iii) Token Digjital Shërbimesh.

# 1.30“Tokeni Digjital i Pagesave” është çdo Token Digjital i cili përdoret si mjet shkëmbimi, instrument pagesash, njësi llogaritjeje, ose rezervë vlere, dhe që nuk përfshihet me asnjë nga kategoritë e mëposhtme: (i) Token Digjital i Titujve dhe (ii) Token Digjital Shërbimesh.

# 1.31“Tokeni Digjital i Titujve” është çdo lloj Tokeni Digjital, i standartizuar, i negociueshëm dhe i transferueshëm, që bie nën përkufizimin e “Titujve Virtualë” sipas dispozitave të nenit 3, pika 92, të ligjit nr.\_\_\_\_ datë\_\_\_\_\_ “Për Tregjet e Kapitalit”

Çdo Token Digjital që kombinon karakteristikat e Tokenit Digjital të Titujve me një ose më shumë kategori të tjera të Tokenve Digjitalë, do të konsiderohet si Token Digjital i Titujve në kuptim të këtij Ligji.

Çdo ndryshim i ligjit “Për tregjet e kapitalit” që mund të ketë efekt ose ndikim thelbësor, në lidhje me përkufizimin aktual të “Titullit Virtual” do të konsiderohet automatikisht edhe si ndryshim i këtij përkufizimi.

# 1.32 Token Digjital është një shenjues digjital i cili (i) është thelbësisht i varur prej teknologjisë DLT; dhe (ii) bie ekskluzivisht në një nga kategoritë e Token-ëve Digjital të listuar më poshtë:

# (a) Token Digjital i Pagesave;

1. Token Digjital i Titujve; ose
2. Token Digjital i Shërbimeve.
3. Token Digjital i Aseteve

# Token-i Digjital bie nën përkufizimin e ‘Mjetit Virtual’, të përcaktuar në nenin 2, pika 25, të Ligjit Për Parandalimin e Pastrimit të Parave.

* 1. **Tokeni Digjital i Shërbimeve** është një Token Digjital i cili (a) mundëson aksesin në një aplikacion, shërbim, apo mall; dhe (b) nuk ofron asnjë vlerë, shërbim apo aplikueshmëri jashtë Platformës DLT në të cilën është emetuar.

# 1.34 “DLT” ose “Teknologjia e Regjistrit të Shpërndarë” është një bazë e decentralizuar e të dhënave, në të cilën informacioni dhe/ose të dhënat regjistrohen në mënyrë të sigurtë, verifikohen në mënyrë konsensuale dhe shpërndahen në mënyrë të sinkronizuar nëpërmjet një rrjeti të shumëfishtë nyjesh ose mjeteve të tjera teknike, në përputhje me përkufizimin e Marrëveshjes së Teknologjisë Inovative dhe ku të gjitha kopjet e bazës së shpërndarë të të dhënave, konsiderohen origjinale.

# 1.35 “Bursë DLT” është një Bursë e Centralizuar ose e Decentralizuar DLT, në të cilan:

(a) mund të listohen dhe tregtohen Token Digjitalë të Shërbimeve, Token Digjitalë të Pagesave dhe Token Digjitalë të Aseteve dhe

(b) në të cilin krahas aktiviteteve të listuara ne pikën (a), mund të kryhen edhe këmbime ndërmjet parasë FIAT dhe/ose Monedhave Virtuale kundrejt Tokenve Digjitalë të Shërbimeve, Tokenve Digjitalë të pagesave, Tokenve Digjitalë të Aseteve dhe anasjelltas,

(c)Në të cilin, ku krahas aktiviteteve të listuara në pikat (a) dhe (b) mund të listohen dhe tregtohen ose të kryhet këmbime ndërmjet Tokenve të Titujve Virtualë;

dhe i cili zotëron një Licencë për Bursë DLT nga AMF dhe nga AKSHI në përputhje me këtë Ligj.

# 1.36“Licencë e Bursës DLT” është licenca e lëshuar nga AMF dhe AKSHI si Bursë DLT në përputhje me këtë Ligj.

# 1.37“Platforma DLT” është çdo platformë apo strukturë, e ndryshme nga ajo e një Bursë DLT, ku emetohen ose përdoren Token Digjitalë dhe nëpërmjet së cilëve,

1. Mundësohet aksesi në aplikacione, mallra dhe shërbime të ndryshme; dhe/ose
2. Mundësohet shlyerja në fonde e Tokenve Digjitale në mënyrë të drejtpërdrejtë nga emetuesi i tyre

# 1.38 Ambient i Tregtimit DLT” është Ambient i Tregtimit ku kryhet aktiviteti tregtar i një Burse DLT, sipas Çertifikatës së dhënë nga AKSHI pas vlerësimit të kritereve të përcaktuara ne pikat a), b), c), d) dhe e) të nenit 53 të këtij Ligji. Ambient i Tregtimit DLT do të konsiderohet qoftë një Ambient Tregtimi i Centralizuar, ashtu dhe një Ambient Tregtimi i Decentralizuar.

# 1.39 “Agjenti i Token-it Digjital (TD)” është Personi Juridik që posedon një Licencë Agjenti TD të lëshuar në përputhje me këtë Ligj.

# 1.40 “Licencë Agjenti TD” është licenca e lëshuar për një Agjent DT në përputhje me këtë Ligj.

# 1.41 “Prospekti i Sipërmarrjes së Investimeve Kolektive DT” është dokumenti i shkruar që përcakton termat e ofertës së një “Sipërmarrje të investimeve kolektive” në përputhje me Nenin 2, pika 68, të ligjit “Për sipërmarrjet e Investimeve Kolektive”.

# 1.42 “Para Elektronike” ka të njëjtin kuptim me përkufizimin e dhënë në nenin 4, paragrafi 47 i ligjit për Bankat.

**1.43** “**Para FIAT”** janë mjetet financiare në formën e kartëmonedhave dhe të monedhave metalike, vendase ose të huaja, të cilat kanë kurs ligjor.

# 1.44 “I Aftë dhe i Përshtatshëm” ka të njëjtin kuptim me atë të përcaktuar në nenin 13 të ligjit për “Për tregjet e kapitalit”. Në kuptim të këtij përkufizimi kërkesat për aftësi dhe përshtatshmëri duhet të plotësohen nga: (i) çdo aksioner i cili ka një numër aksionesh më shumë se 10 % të të Drejtave të Votimit në Mbledhjen e Aksionerëve, gjithashtu nga (ii) çdo anëtar i Këshillit Drejtues dhe (iii) nga çdo person fizik i cili mban funksionet e administrimit, drejtimit apo kontrollit mbi Personin Juridik.

# 1.45 “Prospekt i Plotë” ka të njëjtin kuptim me atë të përcaktuar në nenin 3, pika 78 të ligjit “Për Tregjet e Kapitalit”

# 1.46 “ICO” ose “Ofertë Fillestare e Tokenit Digjital/ Monedhës Virtuale” është një metodë për të grumbulluar fonde, e ndryshme nga një STO, në të cilin një emetuesi i Tokenve Digjitalë dhe/ose Monedhave Virtuale i ofron ato brënda ose jashtë Shqipërisë, në këmbim të kapitalit, në përputhje me këtë Ligj.

# 1.47“Tarifa e Kërkeses për Autorizimin e ICO/STO-së” është tarifa që duhet të paguhet nga Emetuesi për Autorizimin e Prospektit të plotë/ Memorandumit të ofertës apo relacionit prezantues në përputhje me këtë Ligj.

# 1.48 “Ofruesi i Shërbimit Inovativ” është një Person Juridik që ofron Shërbime të Teknologjisë Inovative, i licencuar në përputhje me këtë Ligj.

# 1.49 “Licenca e Ofruesit të Shërbimit Inovativ” është Licenca e lëshuar nga AKSHI si Ofrues i Shërbimeve Inovative në përputhje me këtë Ligj.

# 1.50 “Marrëveshjet e Teknologjisë Inovative” janë Kontratat e Zgjuara si dhe çdo software që përdoret për projektimin, programimin dhe implementimin e shërbimeve të bazuara në Teknologjinë e Regjistrave të Shpërndarë

# 1.51 “Tarifat e Procedurave të Aplikimit për Çertifikimin e Marrëveshjeve të Teknologjisë Inovative” janë tarifat që duhet të paguhen nga Subjekti Kërkues për t’u Çertifikuar në përputhje me këtë Ligj.

# 1.52 “Shërbimet Inovative Teknologjike” janë shërbimet e auditit dhe oponencës teknike të Marrëveshjeve të Teknologjisë Inovative dhe të administrimit teknik, që ofrohen nga Ofruesit e Shërbimit Inovativ.

# 1.53 “Shoqëri Titujsh” ka të njëjtin kuptim me atë të përcaktuar në nenin 3, paragrafi 47 të Ligjit nr.\_\_ datë\_\_\_ “Për Tregjet e Kapitalit”.

# 1.54 “Shoqëria administruese e fondeve” ose “Shoqëria administruese” ka të njëjtin kuptim me ato të përcaktuara në nenin 2, pikat 87 dhe 88, të i Ligjit nr.\_\_ datë\_\_\_“Për Sipërmarrjet e Investimeve Kolektive”.

# 1.55 “Emetues” është çdo Person Juridik, me seli në Shqipëri, që emeton Token Digjitalë dhe Monedha Virtuale në përputhje me këtë Ligj.

# 1.56 “Ligj” është ky Ligj.

# 1.57 “Person Juridik Privat” është çdo shoqëri, shoqatë, fondacion dhe ente të tjera me karakter privat, sipas përcaktimeve të Kreut II të Kodit Civil të Republikës së Shqipërisë. Kur ky Ligj parashikon se Subjekti është ose duhet të jetë Person Juridik, dispozitat përkatëse do të konsiderohen si të referuara ndaj përfaqësuesit ligjor të një Personi Juridik në përputhje me Ligjin shqiptar.

# 1.58 “Licenca” është çdo Licencë e lëshuar nga Autoritetet Kompetente sipas këtij Ligji .

# 1.59 “Tarifat e Aplikimit për Licencë” është tarifa që duhet të paguhen nga Aplikanti për çdo Licencë në përputhje me këtë Ligj.

# 1.60 “Titullari i Licencës” është çdo Person Juridik që mban një Licensë në përputhje me këtë Ligj.

# 1.61 “Tarifa e Titullarit të Licencës” është tarifa vjetore që titullari i licencës duhet të paguajë në përputhje me këtë Ligj.

# 1.62 “Licencë e Kufizuar për Veprimtari Bankare” është licenca e lëshuar nga Banka e Shqipërisë, për një institucion financiar jo-bankë, i cili ka të drejtën e hapjes së llogarisë në para FIAT si dhe ndërmjetësimin e transaksioneve monetare, duke përfshirë këtu shërbimin e kujdestarisë, në emër dhe për llogari të klientëve.

# 1.63 “Margin Trading” është veprimtaria e transaksioneve nëpërmjet përdorimit të levës financiare në Bursat DLT ose Ambientet e Tregtimit DLT, ku përdoruesit apo vetë Bursat DLT ose Ambientet të Tregtimit DLT, japin hua përdoruesve, për tu përdorur si kolateral, me qëllimin e investimit në këto Bursa DLT ose Ambiente Tregtimi DLT, duke marrë interes nga këto hua.

# 1.64 “Abuzimi i Tregut” është përfshirja në Manipulimin e Tregut apo tregtimin bazuar në informacion të privilegjuar, ose një tentative për t’u përfshirë në këto veprime, në përputhje me parashikimin në Nenin 88 të këtij Ligji.

# 1.65 “Personi përgjegjës për Raportimin e Pastrimit të Parave është Personi pergjegjës i Raportimit të Pastrimit të Parave” në përputhje me ligjin nr. 9917, date 19.05.2008, “Për Parandalimin e Pastrimit te Parave dhe Financimit te Terrorizmit”, i ndryshuar.

# 1.66 “AKSHI” është “Agjensia Kombëtare për Shërbimin e Informacionit”.

# 1.67 “Person Fizik” ka të njëjtin kuptim me përcaktimin e dhënë në Kodin Civil.

# 1.68 “Sipërmarrje e Pa-Automatizuar e Investimeve Kolektive DT” është çdo Person Juridik ose bashkim asetesh që është i licencuar, rregjistruar apo njohur si Sipërmarrje e Investimeve Kolektive në përputhje me Ligjin “Për Sipërmarrjet e Investimeve Kolektive”, e cila investon në Token Digjitalë dhe Monedha Virtuale, por nuk plotëson kriteret teknike për të qënë Sipërmarrje e Automatizuar e Investimeve Kolektive DT”.

# 1.69 “Portofoli i Tokenve Digjitalë dhe/ose Monedhave Virtuale, pa përdorur kujdestar” është një Portofol digjital ku mund të depozitohen dhe mbahen Token Digjitalë dhe/ose Monedha Virtuale, zotëruesi i të cilave është në posedim të çelësit privat për aksesin e këtij portofoli, dhe për të cilin ai mbart përgjegjësi personale.

# 1.70 “Akt-Ofertë” ka të njëjtin kuptim me atë të përckatuar në nenin 247, pika 2, të ligjit nr.\_\_ datë\_\_\_ “Për Tregjet e Kapitalit”.

# 1.71 “Person” është çdo person, duke përfshirë por pa u kufizuar tek personat fizikë dhe juridikë, gjithashtu edhe profesionistët dhe organizatat e tjera të asociuara, të cilat kanë ose jo personalitet juridik.

# 1.72 “Regjistri i Sipërmarrjeve të Automatizuara DT të Investimeve Kolektive” është regjistri publik që përmban listën e Sipërmarrjeve të Automatizuara të Investimeve Kolektive DT.

# 1.73 “Regjistri i Bursave DLT të licencuara” është regjistri publik, i cili përmban listën e Bursave DLT.

# 1.74 “Regjistri i Agjentëve DLT të licencuar” është rregjistri publik që përmban listën e Agjentëve DT.

# 1.75 “Regjistri i Ofruesve të Shërbimit Inovativ të licencuar” është rregjistri publik, i cili përmban listën e Ofruesve të Shërbimit Inovativ.

# 1.76 “Regjistri i Kujdestarëve të licensuar për Portofolin e Palëve të Treta” është regjistri publik që përmban listën e Kujdestarëve që ofrojnë shërbime për kujdestarinë e portofolit të palëve të treta.

# 1.77 “Regjistrat” janë regjistrat publik që përmbajnë listën e titullarëve të licencave në përputhje me këtë Ligj.

# 1.78 “Subjekt i Regjistruar në Shqipëri” është një person fizik i cili rezulton rezident në Shqipëri, ose Person Juridik i cili është rezident në Shqipëri sipas legjislacionit tatimor, dhe/ose ka një degët rregjistruar të aktivitetit të tij në Shqipëri, në përputhje me ligjin Shqiptar në fuqi.

# 1.79 “Kontratë e Zgjuar” është një Marrëveshje Teknologjike, thelbësisht e varur ose e lidhur me një DLT, e cila përmban një set rregullash dhe kushtesh të cilat vënë në lëvizje reagime të paracaktuara dhe që vetëzbatohen automatikisht në rast të përmbushjes së kushteve të përcaktuara në të. Kontratat e Zgjuara bien nën përkufizimin e Marrëveshjes së Teknologjisë Inovative në kuptim të këtij Ligji.

# 1.80 Ofertë e një Tokeni Digjital t Titujve (STO)” është një ofertë publike ku emëtuesi i Tokenve të Titujve Virtualë i ofron ato në Shqipëri osë jashtë saj, në këmbim të fondeve, sipas përcaktimeve të këtij Ligji.

# 1.81 “Raporti Teknik” është raporti i hartuar në bashkëpunim nga Ofruesit të Shërbimeve Inovative përkatës, në lidhje me Marrëveshjen e Teknologjisë Inovative.

# 1.82 “Kujdestari i Portofolit të Palëve të Treta” është Personi Juridik (përfshirë këtu Bursat e Centralizuara DLT), i cili ofron shërbimet e ruajtjes dhe kujdestarisë e së çelësave kriptografikë privatë për llogari dhe në emër të klientëve si dhe mbajtjen, depozitimin dhe transferimin e Tokenëve Digjital, i cili gjithashtu zotron një Licencë të Kufizuar per Veprimtari Bankare.

# 1.83 “Ofruesi i sherbimit jo-kujdestar i Portofolit të Palëve të treta” është Personi Juridik i cili ofron aplikacione për të mbajtur, ruajtur apo transferuar Token Digjitalë dhe/ose Monedha Virtuale, por që nuk është në zotërim të çelësit kriptografik privat të klientëve të tij.

# 1.84 “Programi i Automatizuar i Tregtimit të “Token” është një program që mund të ekzekutojë transaksione për klientët në një Bursë DLT bazuar në parametrat përkatës.

# 1.85 “Ambienti i Tregtimit” është Personi Juridik që vepron si “treg i rregulluar”, ose “platformë shumëpalëshe e tregtimit”, ose “platformë e organizuar e tregtimit” në përputhje me Nenin 3, paragrafi 69, 73 të ligjit nr.\_\_ datë\_\_\_ “Për tregjet e kapitalit” në Shqipëri.

# 1.86 “Titujt e Transferueshem” jane: (i) aksionet në shoqëri dhe tituj të tjerë ekuivalente me aksionet (aksione); (ii) obligacione dhe forma të tjera të borxhit të titullzuar (tituj të borxhit); (iii) çdo formë tjetër të titujve të transferueshëm që zotëron të drejtën për të blerë tituj të transferueshëm nëpërmjet nënshkrimit ose shkëmbimit.

# 1.87 “Monedha Virtuale”është përfaqësim digjital i vlerës i cili përdoret si mjet shkëmbimi, instrument pagesash, njësi llogaritjeje, ose rezervë vlere dhe që : (i) nuk është një “Token” Digjital sipas përkufizimit të këtij Ligji, (ii) nuk është emëtuar apo garantuar nga një organ shtetëror, (iii) nuk është domosdoshmërisht e lidhur me një monedhë të rregulluar me ligj, (iv) nuk është valutë dhe rrjedhimisht nuk ka kurs ligjor, por është pranuar nga Personat Fizikë apo Juridikë si mjet shkëmbimi, (v) emetohet në platormë të posacme të Teknologjisë së Regjistrave të Shpërndarë dhe (vi) mund të transferohet, depozitohet, tregtohet në mënyrë elektronike . Monedha Virtuale bie nën përkufizimin e ‘Mjetit Virtual’, të përcaktuar në nenin 2, pika 25, të Ligjit Për Parandalimin e Pastrimit të Parave.

# 1.88 “Portofol” është një program kompjuterik ose mekanizëm tjetër që ruan online ose offline çelësat privatë dhe publikë dhe ndërvepron me DLT për t’i mundësuar përdoruesit të mbajë, ruajë, dërgojë, marrë dhe monitorojë Token-ët e tij Digjital dhe/ose Monedhat Virtuale.

# 1.89 “Relacioni Prezantues (Whitepaper)” është një dokument, që përmban të gjithë elementët e kërkuar nga ky Ligj, sipas natyrës dhe specifikës së emetuesit dhe Tokenit Digjital, i cili do t’i mundësojë investitorët të marrin vendime të informuara në lidhje me pjesëmarrjen në një Ofertë Fillestare të Tokenit Digjital / Monedhës Virtuale

Në këtë Ligj, fjalët në numrin njëjës përfshijnë ato në numrin shumës dhe anasjelltas, me përjashtim të rastit kur sipas kontekstit të dispozitës përkatëse rezulton ndryshe. Përemri vetor “ai” përfshin edhe përemrin vetor “ajo” dhe përemri vetor “ata” i nënkupton të dyja gjinitë, me përjashtim të rastit kur sipas kontekstit të dispozitës përkatëse rezulton ndryshe.

**KREU II**

**TITULLI I**

**LICENCAT DHE KOMPETENCAT E AUTORITETEVE**

**DISPOZITA TE PERGJITHSHME**

**Neni 4**

**Llojet e licencave**

Llojet e licencave që miratohen nga Autoritetet Përgjegjëse për kryerjen e veprimtarive të parashikuara në këtë Ligj janë:

1. Licenca e Agjentit DT, e cila lëshohet nga AMF për një Person Juridik, pas plotësimit të kushteve të përgjithshme dhe kritereve të veçanta, të parashikuara përkatësisht në nenet 9 dhe 31 të këtij Ligji.
2. Licenca e Bursës DLT, e cila lëshohet nga AMF dhe AKSHI për një Person Juridik, pas plotësimit të kushteve të përgjithshme dhe kritereve të veçanta të parashikuara përkatësisht në nenet 9 dhe 53 të këtij Ligji. Licenca e Bursës DLT ndahet në tri kategori, si më poshtë:
3. "Kategoria A" përfshin licencat e Bursës së Centralizuar DLT- / dhe Licenca si Bursë e Decentralizuar DLT, ku mund të tregtohen vetëm “ Token Digjitalë Shërbimesh dhe/ose Token Digjitalë të Pagesave dhe/ ose“ Token Digjitalë të Aseteve.
4. “Kategoria B përfshin Licencat e Bursës së Centralizuar DLT ose dhe Licenca si Bursë e Decentralizuar DLT, ku krahas aktiviteteve të listuara ne kategorinë A, mund të tregtohet paraja FIAT dhe/ose Monedhat Virtuale kundrejt Token-ëve Digjitalë të Shërbimeve, Pagesave dhe Aseteve dhe anasjelltas
5. “Kategoria C përfshin Licencat si Bursë e centralizuar DLT dhe Licencat e bursë së decentralizuara DLT, ku krahas aktiviteteve të listuara në licencën B, mund të tregtohen edhe Token Digjital të Titujve.

Në Bursat e centralizuara ose decentralizuara DLT mund të kryhen gjithashtu edhe veprimtaria e “Margin Trading”.

1. Licenca e Ofruesit të Shërbimeve Inovative, e cila lëshohet nga AKSHI (pa përfshirjen e një Agjenti DT), për një Person Juridik pas plotësimit të kushteve të përgjithshme dhe kritereve të veçanta, të parashikuara përkatësisht në nenet 9 dhe 65 të këtij Ligji.
2. Licenca e Kujdestarit të Portofolit të Palëve të Treta, e lëshuar nga AMF dhe AKSHI për një Person Juridik, pas plotësimit të kushteve të përgjithshme dhe kritereve të veçanta të parashikuara përkatësisht në nenet 9 dhe 79 të këtij Ligji.
3. Licenca e Sipërmarrjes së Automatizuar së Investimeve Kolektive DT, e lëshuar nga AKSHI për një Sipërmarrje të Investimeve Kolektive, pas plotësimit të kushteve të përgjithshme dhe kritereve të vecanta, të parashikuara përkatësisht në nenet 9 dhe 84 të këtij Ligji.

**Neni 5**

**Statusi i Licencave**

Çdo Licencë e lëshuar nga AMF dhe AKSHI është e revokueshme nga këto institucione, sipas rrethanave të përcaktuara në këtë Ligj. Në këtë rast, titullari/ët e licencës nuk do të konsiderohen të ketë fituar ndonjë të drejtë të çfarëdolloj forme.

Në mënyrë që të lejohet të ushtrojë veprimtarinë e parashikuar në Licencën përkatëse, Titullari i Licencës duhet të vazhdojë të jetë në përputhje me kushtet dhe kriteret e përcaktuara në këtë Ligj.

Detyrimet e përgjithshme të Titullarit të Licencës ndaj klientëve të tyre ose palëve të treta janë si më poshtë:

a) të veprojë me ndershmëri;

b) të kryejë biznesin pa paragjykime;

c) të sillet në mënyrë profesionale;

d) të zbatojë të gjitha rregullat e përcaktuara në këtë Ligj, si dhe dispozitat e tjera ligjore ose nënligjore që mund të jenë të zbatueshme për Titullarin e Licencës.

**Neni 6**

**Vlefshmëria dhe kohëzgjatja e licencave**

Licenca do të fillojë të jetë e vlefshme një ditë pas marrjes së njoftimit nga Autoriteti Përgjegjës në lidhje me miratimin e kërkesës për Licencim dhe do të zgjasë për një kohë të pacaktuar.

Përveç rasteve kur AMF dhe/ose AKSHI, (sipas rastit), ushtron të drejtën për të revokuar Licencën në përputhje me dispozitat e këtij Ligji, Licenca do të pushojë së qeni e vlefshme duke filluar nga Dita e pestë (5) e Punës, nga data në të cilën AMF dhe/ose AKSHI, sipas rastit, kanë marrë njoftimin me shkrim të tërheqjes nga Licenca, nga Titullari i saj.

**Neni 7**

 **Kompetencat e Autoriteteve**

Kompetencat e përgjithshme të secilit Autoritet janë, si më poshtë:

(i) AKSHI vlerëson të gjitha kushtet dhe kriteret teknologjike të paraqitura nga Subjekti Kërkues, në rastet kur AKSHI ka kompetencë eksluzive ose të përbashkët për dhënien e licencës, autorizimit ose certifikimit.

(ii) AMF vlerëson të gjitha aspektet financiare dhe ato rregullatore në përputhje me këtë Ligj, në rastet kur AMF ka kompetencë eksluzive ose të përbashkët për dhënien e licencës, Autorizimit, ose Certifikimit

Kjo ndarje e kompetencave do të zbatohet në dhënien e Licencave, Autorizimeve ose Certifikimeve në përputhje me këtë Ligj.

Në rastin kur dhënia e nje licence, apo autorizimi është në kompetencë të dy Autoriteteve Përgjegjëse, asnjë Licencë ose Autorizim nuk mund të lëshohet përveç në rast se të dy Autoritetet Përgjegjëse shprehen me vendim me shkrim, ose me miratim të heshtur sipas parashikimeve të këtij Ligji. Nëse njëri prej dy Autoriteteve Përgjegjëse mohon licencën ose autorizimin, Subjekti konsiderohet pa Licencë apo nuk ka marrë Autorizim.

**Neni 8**

**Koordinimi mes Autoriteteve**

Në rast të përfshirjes së të dy Autoriteteve Përgjegjëse në miratimin dhe lëshimin e Licencës përkatësë ose në rast të ushtrimit të çdo lloj detyre të përbashkët të përcaktuar në këtë ligj, koordinimi mes Autoriteteve Përgjegjëse do të jetë si më poshtë:

1. Gjatë procedurës së licencimit, në rast se njëri nga Autoritetet Përgjegjëse konstaton nevojën për të kërkuar sqarime, informacion, ose dokumentacion plotësues për Subjektin Kërkues, ky Autoritet do të informojë Autoritetin tjetër mbi informacionin/dokumentacionin plotësues që ka marrë nga Subjekti Kërkues, dhe ia dërgon ato brenda 2 (dy) Ditëve Pune në vijim. Në çdo rast, afati prej 15 (pesëmbëdhjetë) Ditë Pune të parashikuara në nenin 19 do të pezullohet përkohësisht vetëm nga Autoriteti që kërkoi sqarime apo informacione.
2. Nëse njëri nga Autoritetet shprehet (nëpërmjet një vendimi ose miratimi në heshtje) në lidhje me miratimin ose jo të kërkesës për Licencim, Autoriteti në fjalë duhet të informojë menjëherë Autoritetin tjetër duke i vënë në dispozicion këtij të fundit një kopje të vendimit, brenda së njëjtës Ditë Pune, dhe në çdo rast, jo më vonë se Dita pasardhëse e Punës.
3. Në rast të miratimit të kërkesës për licensim nga të dy Autoritetet Përgjegjëse (nëpërmjet miratimit me shkrim ose në heshtje), AMF-ja, sapo të jetë në zotërim të vendimeve përkatëse, njofton Subjektin Kërkues brenda afateve të përcaktuara në këtë Ligj, si dhe regjistron vendimin/et në Regjistrin përkatës të Licencave brenda 5 Ditësh Pune.
4. Në rast se AKSHI kërkon të ushtrojë kompetencat e informimit të përcaktuara në nenin 18 të këtij Ligji, ky Autoritet informon menjëherë AMF, e cila brënda 2 Ditëve Pune, njofton Titullarin e Licencës duke i dërguar edhe AKSHI-t një kopje të njoftimit. AMF gjithashtu do t’i vërë në dispozicion AKSHI-t të gjithë dokumentacionin e marrë lidhur me praktikën në fjalë.
5. Në çdo rast, afatet e parashikuara në nenin 18 do të pezullohen vetëm në lidhje me Autoritetin që ushtron kompetencat e tij.

Në rastet kur vetem njëri prej Autoriteteve është përgjegjës për dhënien e Licencës dhe/ose Autorizimit, ose për ushtrimin e ndonjë kompetence tjetër që i është dhënë në bazë të këtij Ligji, ky Autoritet do të informojë menjëherë Autoritetin tjetër për çdo vendim të marrë në lidhje cështjen në fjalë, duke i dërguar këtij të fundit një kopje të vendimit përkatës brenda 2 (dy) Ditëve Punë nga data e marrjes së vendimit .

**TITULLI II**

**KUSHTET E PËRGJITHSHME DHE APLIKIMI PER LICENCË**

**Neni 9**

**Kushtet e Përgjithshme për Licencim**

Çdo Subjekt Kërkues për Licencim duhet të provojë, në mënyrë të drejtpërdrejtë ose nëpërmjet Agjentit TD (sipas rastit), se përmbush të gjitha kushtet e përgjithshme të përcaktuara në këtë nen, si më poshtë:

1. Të vërtetojë nëpërmjet mandatit të arkëtimit, pagesën e Tarifës përkatëse të Aplikimit për Licencë,
2. Të vërtetojë, nëpërmjet dokumentit të lëshuar nga organi përkatës, që Subjekti është i Regjistruar në Shqipëri,
3. Të vërtetojë, nëpërmjet dokumentacionit provues, se ka emëruar Këshillin e Administrimit ose sipas rastit, Këshillin Mbikëqyrës dhe të vërtetojë, nëpërmjet një vetëdeklarimi se anëtaret përkatës të tyre :
	1. kanë reputacion profesional dhe personal të mirë, kanë njohuri, aftësi dhe përvojë të mjaftueshme, do të angazhohen me kohë të mjaftueshme për të kryer detyrat e tyre dhe janë në gjendje të kuptojnë qartësisht llojin e aktiviteteve dhe rreziqet që lidhen me to, dhe
	2. se Subjekti Kërkues do të alokojë burime të mjaftueshme financiare dhe njerëzore për trajnimin e anëtarëve të Këshillit te Administrimit ose sipas rastit, Këshillit Mbikëqyrës;
4. Të vërtetojnë nëpërmjet certifikimit nga AKSHI, se Marrëveshja e Teknologjisë Inovative është në përputhje me dispozitat e këtij Ligji. Subjekti kërkues për t’u licencuar si Agjent DT dhe/ose Ofrues i Shërbimeve Inovative përjashtohen nga zbatimi i kësaj pike.
5. të vërtetojë, duke siguruar një kopje të dokumentit përkatës se ka emëruar një Person përgjegjës dhe një zëvendëspërgjegjës për parandalimin e pastrimit të parave në nivele administrimi/drejtimi në zyrën qendrore dhe në çdo zyrë përfaqësimi, në përputhje me ligjin Nr.9917, datë 19.5.2008 “Për Parandalimin e Pastrimit të Parave dhe Financimit të Terrorizmit”.;
6. të vërtetojë që plotëson kriteret e të qënit “i Aftë dhe i Përshtatshëm” për ushtrimin e veprimtarive përkatëse.
7. të vërtetojë, nëpërmjet dokumentacionit provues, se shoqëria ka miratuar rregullore të brendshme të funksionimit te cilat përmbajnë:
	1. Masa dhe politika parandaluese për pastrimin e parave dhe financimin e terrorizmit në përputhje me nenin 11 të ligjit Nr.9917, datë 19.5.2008 “Për Parandalimin e Pastrimit të Parave dhe Financimit të Terrorizmit”
	2. Masa dhe politika efikase për identifikimin dhe menaxhimin e Konfliktit të Interesave;
	3. Masa dhe politika efikase për parandalimin e mashtrimit dhe abuzimit me tregun.

Dokumentacioni duhet të jetë origjinal ose kopje e noterizuar e tij.

**Neni 10**

**Aplikimi për Licencë**

Pas plotësimit të formularit të aplikimit, Subjekti Kërkues e dorëzon atë pranë AMF-së, duke bashkëlidhur të gjithë dokumentacionin provues për përmbushjen e kushteve të përgjithshme dhe kritereve të veçanta si dhe çdo kërkesë tjetër të këtij Ligji. Aplikimi për licencim dhe dokumentacioni provues duhet të dorëzohet edhe në formë elektronike, sipas rregullave të përcaktuara nga AMF, të cilat mund të parashikojnë edhe aplikimin e Teknologjisë së Regjistrave të Shpërndarë.

Brënda 2 (dy) Ditë Pune nga data e regjistrimit të Aplikimit, AMF-ja i dërgon AKSHI-t aplikimet përkatëse për Licencim duke i bashkëlidhur të gjithë dokumentacionin provues dhe mbështetës. Aplikimet përkatëse për Licencim në kuptim të këtij neni janë ato aplikime që kërkojnë miratimin ekskluziv nga AKSHI ose miratimin e përbashkët të AKSHI dhe AMF.

Aplikimi për Licencë të Bursës DLT dhe/ose Kujdestarit të Portofoleve të Palëve të Treta duhet të dorëzohet përmes një Agjenti TD të licencuar, i cili emërohet nga Subjekti Kërkues për të kryer të gjitha procedurat e Licencimit në emër dhe për llogari të këtij të fundit. Agjenti TD do të kryejë, në masën që është e zbatueshme, detyrat dhe aktivitetet e përcaktuara në Kreun III të këtij Ligji.

Aplikimi për Licencë të Sipërmarrjeve të Automatizuara të Investimeve Kolektive DT, duhet të dorëzohet nëpërmjet një Ofruesi të Shërbimeve Inovative të licencuar, i cili emërohet nga Subjekti Kërkues për të kryer të gjithë procedurën e Licencimit në emër dhe për llogari të tij. Ofruesi i Shërbimeve Inovative do të kryejë, deri në masën që është e zbatueshme*,* detyrat dhe aktivitetet e përcaktuara në Kreun VI të këtij Ligji.

**PROCEDURA E LICENCIMIT DHE KOMPETENCAT E AUTORITETEVE**

**Neni 11**

**Afatet e Procedurës së Licencimit**

Autoriteti Përgjegjës merr vendim në lidhje me Licencimin brenda 60 (gjashtëdhjetë) ditëve kalendarike nga data e dorëzimit të Aplikimit dhe dokumentacionin provues nga vetë Subjekti Kërkues ose nëpërmjet Agjentit DT, sipas përcaktimeve të këtij Ligji.

Në rast se Autoriteti Përgjegjës nuk merr vendim brenda afatit të mësipërm, Licenca do të konsiderohet e miratuar në heshtje, përveç rasteve të pezullimit të parashikuara në nenin 13 të këtij Ligji.

**Neni 12**

**Kompetencat e Autoriteteve gjatë procedurës së licencimit**

AMF mund të kërkojë, për llogari të saj ose me kërkesë të AKSHI, sqarime të mëtejshme ose dokumentacion plotësues nga Subjekti Kërkues, brenda afatit të 60 (gjashtëdhjetë) ditëve kalendarike të përcaktuar në nenin 11 të këtij Ligji.

Kërkesa për sqarime të mëtejshme dhe/ose dokumentacioni plotësues duhet të jetë e mirëargumentuar dhe duhet të përmbajë arsyet specifike të lidhura me këtë kerkesë.

Në rastet kur Autoriteti Përgjegjës i dërgon Subjektit Kërkues kërkesa për sqarime dhe/ose dokumentacion plotësues, afati 60 (gjashtëdhjetë) ditor i përcaktuar në nenin 11, pezullohet deri në momentin kur Subjekti Kërkues ose sipas rastit, Agjenti DT, dorëzon pranë AMF-së sqarimet dhe/ose dokumentacionin e kërkuar. Nëse Subjekti Kërkues nuk arrin të sigurojë sqarimet dhe/ose dokumentacionin e kërkuar brënda 10 (dhjetë) Ditëve Punë, (ose kur në varësi të rrethanave, AMF vendos për një afat më të gjatë, por jo më shumë se 20 (njëzet) Ditë Punë, Aplikimi për licencim do të quhet automatikisht i refuzuar.

Brenda 1 ditë punë nga marrja në dorëzim e sqarimeve dhe/ose dokumentacionit plotësues nga Subjekti Kërkues, AMF dërgon një kopje të dokumentacionit tek AKSHI, në rast se kërkesa per sqarime dhe/ose dokumentacion plotësues ka ardhur nga kjo e fundit.

Me qëllim shqyrtimin tërësor nga ana e Autoritetit Përgjegjës të sqarimeve dhe/ose dokumentacionit plotësues të dorëzuar nga Subjekti Kërkues, ose, sipas rastit, nga Agjenti DT, përllogaritja e ditëve të mbetura nga afati i 60 (gjashtëdhjetë) ditëve kalendarike i përcaktuar në nenin 11 të do të rifillojë vetëm 3(tre) Ditë Pune pas marrjes në dorëzim të sqarimeve dhe/ose dokumentacionit plotësues të kërkuar.

**Neni 13**

**Refuzimi i dhënies së licencës**

Dhënia e Licencës do të refuzohet nga Autoritetet Përgjegjëse, për shkaqet e mëposhtme::

1. Mospagesa e Tarifës për Aplikimin për Licencë nga ana e Subjektit Kërkues
2. Autoritetet Përgjegjëse, pas shqyrtimit të Aplikimit, gjykojnë mbi baza të arsyeshme se Subjekti Kërkues ka dorëzuar dokumentacion dhe/ose informacion të rremë, të pasaktë ose jo të plotë ;
3. Autoritetet Përgjegjëse, pas shqyrtimit të Aplikimit, gjykojnë mbi baza të arsyeshme se dokumentacioni i dorëzuar nga Subjekti Kërkues është i pamjaftueshem dhe/ose Subjekti Kërkues nuk përmbush kushtet dhe kriteret për Licencim:
4. Autoritetet Përgjegjëse, pas shqyrtimit të Aplikimit, gjykojnë mbi baza të arsyeshme se Subjekti Kërkues nuk mund të vijojë të plotësojë kushtet dhe kriteret për Licencim në të ardhmen.

Subjekti Kërkues ka të drejtën e ankimimit të vendimit për refuzimin e Aplikimit për Licencim brënda 30 (tridhjetë) ditëve, në përputhje me procedurat e përcaktuara në nenin 29 të këtij ligji.

**DETYRIMET E PËRGJITHSHME TË TITULLARIT TË TË LICENCËS**

**Neni 14**

**Pagesa e Tarifës vjetore të Titullarit të Licencës**

Pas procedurave Licencimit, çdo Titullar i Licencës duhet t’i paguajë AMF-së tarifën vjetore të Titullarit të Licencës, të cilën e merr edhe në emër të AKSHI-t, sipas përcaktimeve të akteve nënligjore në zbatim të këtij Ligji.

**Neni 15**

**Veprimtaria e titullarit të licencës**

Titullarët e Licencës do të kryejnë vetëm ato shërbime dhe veprimtari për të cilat është dhenë Licenca përkatëse.

Në rastet kur Titullari i Licencës kërkon të ushtrojë veprimtari të tjera për të cilat është i detyruar t’i nënshtrohet një procedure të re licencimi sipas këtij Ligji ose ligjeve të tjera në fuqi, dhe kur këto veprimtari mund të përbëjnë Konflikt Interesi me Licencën përkatëse, Titullari i Licencës duhet të regjistrohet si një Person Juridik i veçantë dhe duhet të rregullojë Konfliktin e Interesave me një rregullore të brendshme të përshtatshme, që do të miratohet ose refuzohet nga AMF përpara se Personi i veçantë Juridik të fillojë veprimtarinë tjetër, por në çdo rast brenda 60 (gjashtëdhjetë) ditëve kalendarike nga data e dorëzimit të aplikimit pranë AMF-së.

Nëse AMF nuk arrin të marrë një vendim brenda afatit të lart përmendur prej 60 (gjashtëdhjetë) ditësh kalendarike, kërkesa do të konsiderohet si e miratuar në heshtje.

Nëse AMF refuzon rregulloren e brëndshme, Titullari i Licencës përkatëse nuk mund të fillojë aktivitetin tjetër. Në të gjitha rastet, Titullari i Licencës, duke marrë parasysh arsyet e refuzimit, mund të hartojë dhe dorezojë një rregullore të brendshme të re, brenda 15 (pesëmbëdhjetë) Ditëve të Punë nga data e njoftimit të vendimit të AMF-së.

**Neni 16**

**Përgjegjësitë e Përgjithshme në kuadër të Parandalimit të Pastrimit të Parave**

Me përjashtim të Ofruesve të Shërbimeve Inovative, çdo Titullar i Licencës do të konsiderohet si Ofrues i shërbimeve të mjeteve virtuale, në përputhje me nenin 2, pika 26, të ligjit Për Parandalimin e Pastrimit të Parave dhe Financimit të Terrorizmit, dhe duhet të përmbushë çdo detyrim, duke përfshirë, por pa u kufizar, në pikat e mëposhtme:

1. të ushtrojë vigjilencën e duhur ndaj klientëve, në përputhje me dispozitat e ligjit nr. 9917, date 19.05.2008 “Për Parandalimin e Pastrimit të Parave dhe Financimit të Terrorizmit” dhe ligjeve të tjera në fuqi.
2. të krijojë një sistem të sigurt për të monitorimin dhe raportimin e transaksioneve në përputhje me Ligjin Për Parandalimin e Pastrimit të Parave dhe ligjeve të tjera në fuqi.
3. të kryejë një vlerësim të riskut ndaj klientëve dhe ta rishikojë atë në mënyrë periodike;
4. të raportojë transaksionet e dyshimta tek autoritet përkatëse në përputhjë me ligjin për Parandalimin e Pastrimit të Parave dhe Financimit të Terrorizmit.
5. Të zbatojë çdo detyrim tjetër që rrjedh nga Ligji për Parandalimin e Pastrimit të Parave dhe Financimit të Terrorizmit për Ofruesit e shërbimeve të mjeteve virtuale.

**Neni 17**

**Deklarata e Përputhshmërisë së Titullarit të Licencës**

Brenda muajit të dymbëdhjetë nga data e marrjes së Licencës, Titullari i saj, nëpërmjet Agjentit të tij TD, duhet të dorëzojë pranë AMF,(e cila e merr atë në dorëzim edhe për llogari të AKSHI), Deklaratën e Përputhshmërisë së Titullarit të Licencës, e cila duhet të përmbajë:

1. një deklarim në lidhje me përmbushjen e kushteve të përgjithshme dhe kritereve të veçanta nga ana e Titullarit të Licencës si dhe çdo kërkesë tjetër të përcaktuar në këtë Ligj, përfshirë këtu edhe ato teknologjike.

(ii) informacion të përditësuar në lidhje me ndryshimet në strukturën menaxhuese të Titullarit të Licencës, më konkretisht ndryshimet e administratorëve, të drejtorëve dhe personelit kyc, si dhe ndryshime të rregulloreve të brendshme të funksionimit të Titullarit të Licencës.

Deklarata e Përputhshmërisë së Titullarit të Licencës do të nënshkruhet bashkarisht nga Titullari i Licencës dhe Agjenti i tij TD.

Përmbajtja specifike dhe mënyra e hartimit të Deklaratës së Përputhshmërisë do të përcaktohet në aktet nënligjore.

Agjentët TD dhe Ofruesit e Shërbimeve Inovative përjashtohen nga zbatimi i kësaj pike.

**KOMPETENCAT E AUTORITETEVE KUNDREJT TITULLARIT TË LICENCËS**

**Neni 18**

**Kompetencat e Informimit dhe Hetimit kundrejt Titullarit të Licencës**

Pas përfundimit të procedurës së Licencimit, në rastet kur AMF, duke vepruar edhe ne emër dhe për llogari të AKSHI ( në rastet kur ky i fundit ka kompetencë ekskluzive ose të përbashkët) e gjykon të arsyeshme, ato mund të ushtrojnë një ose më shumë nga kompetencat e mëposhtme.

1. **Kompetencat e Informimit:**

AMF, duke vepruar edhe në emër dhe për llogari të AKSHI, mund t’i kërkojë me shkrim Titullarit të Licencës:

* të japë informacion dhe/ose dokumentacion provues sipas formës dhe afateve të përcaktuara në kërkesën për informacion
* të marrë pjesë në takime si dhe ti përgjigjet pyetjeve të Autoriteteve Përgjegjëse duke vënë në dispozicion të gjithe informacionin dhe dokumentacionin provues e lidhur me kërkesën e këtyre të fundit.
* në rastet kur Titullari i Licencës nuk disponon informacionin dhe/ose dokumentacionin provues të kërkuar, ti tregojë autoriteteve, për aq sa ai ka dijeni, për vendndodhjen e informacionit dhe/ose dokumentacionit provues të kërkuar. /ndërmarrë të gjithë përpjekjet e arsyeshme për të siguruar informacionin dhe/ose dokumentacionin e kërkuar nga Autoritetet.
1. **Kompetencat e hetimit, dhe e drejta për të lëshuar urdhër bllokime:**

Nëse Autoritetet Përgjegjëse gjykojnë se me qëllim mbrojtjen e interesave të klientëve aktualë ose potencialë, është i nevojshëm hetimi i Titullarit të Licencës, ato mund të iniciojnë, nëpërmjet AMF-së, hetimin e aktivitetit të këtij të fundit.

AMF, mund të nxjerrë një vendim ekzekutiv për bllokimin e llogarive bankare të çdo personi në rastet kur gjykon se, përbën rrezik që personi në hetim, mund të dëmtojë investitorët. Ky vendim i vecantë ekzektuiv është i pari në rradhën e pagesave dhe Kujdestari i Portofoleve të Palëve të Treta, si dhe Bursa DLT, janë të detyruar ta zbatojnë këtë vendim menjëherë pas marrjes së njoftimit. Kur Kujdestari i Portofolit të Palëve të Treta, nuk zbaton vendimin e vecante ekzekutiv, ato bëhen përgjegjëse për moszbatimin e urdhërit dhe detyrohen të dëmshpërblejnë investitorët në rast se personi në fjalë I ka dëmtuar si rrjedhojë e moszbatimit të urdhërit.

Autoriteti Përgjegjës mund të nxjerrë një vendim ekzekutiv për bllokimin e Portofolit/eve si dhe çdo aset tjetër të çdo personi në rastet kur gjykon se, përbën rrezik që personi në hetim, mund të dëmtojë investitorët.

**(c) Inspektimet në vend:**

Çdo zyrtar i Autoriteteve Përgjegjëse, duke paraqitur tagrat e duhura të autoritetit, mund të hyjë në ambientet që zotërohen nga Titullari Licencës, me synim marrjen e informacionit ose dokumentave dhe/ose çdo prove tjetër të nevojshme për qëllime të hetimit dhe të ushtrimit të kompetencave konform këtij neni.

Autoritetet Përgjegjëse mund të kërkojnë asistencën e palëve të treta në ushtrimin e kompetencave të mësipërme.

**Neni 19**

**Pezullimi dhe Revokimi i Licencës**

Pa paragjykuar të drejtën e ankimimit të Titullarit të Licencës në përputhje me nenin 29 të këtij Ligji, dhe pa paragjykuar të drejtën e Autoriteteve Përgjegjëse për të ndërmarrë ndaj Titullarit të Licencës sanksionet e përcaktuara në nenin 28 të këtij Ligji, AMF-ja (Në rastet kur ka kompetencë ekskluzive ose të përbashkët me AKSHI) dhe AKSHI (në rastet kur ka kompetencë ekskluzive) mund të pezullojë dhe /ose revokojë Licencën në rastet e mëposhtme:

Një licencë mund të pezullohet dhe më pas revokohet nëse Autoritetet Përgjegjëse gjykojnë në mënyrë të arsyeshme se Titullari i Licencës :

1. nuk arrin të përmbushë më kushtet e përgjithshme dhe /ose kriteret e vecanta të përcaktuara në këtë Ligj
2. i ka dhënë Autoriteteve Përgjegjëse informacion të rremë ose të pasaktë;
3. është në kundërshtim ose nuk përmbush më një ose më shumë nga kushtet e përgjithshme dhe /ose kriteret e vecanta të parashikuara nga ky Ligj.

Në të tilla raste, AMF-ja (në rastet kur ka kompetencë ekskluzive ose të përbashkët me AKSHI) dhe AKSHI(në rastet kur ka kompetencë ekskluzive), pezullon Licencën dhe i jep titullarit të saj një afat prej 15 (pesëmbëdhjetë) Ditësh Pune (ose, në varësi të rrethanave, një afat më të gjatë por jo më shumë se 25 (njëzet e pesë) Ditë Pune nga data e njoftimit të vendimit që shpjegon arsyet e pezullimit), për të parashtruar qëndrimet e tij në lidhje me vendimin e pezullimit e Licencës..

Nëse Titullari i Licencës nuk arrin të përgjigjet brenda afatit të përcaktuar më sipër, Autoriteti përgjegjës, revokon Licencën, duke argumentuar në vendim arsyet e revokimit.

Licenca gjithashtu mund të revokohet në mënyrë të drejtpërdrejtë nga Autoritet Përgjegjës-ja, në rastet e mëposhtme:

1. kur Titullari i Licencës nuk fillon veprimtarinë, për të cilën është licencuar brenda 6 (gjashtë) muajsh nga data e lëshimit të Licencës;
2. Kur Titullari i Licencës bëhet subjekt i një procesi likuidimi ose shpall falimentin;
3. nëse ndonjë autoritet tjetër që disponon kompetenca rregullatore në lidhje me Titullarin e Licencës, kërkon me shkrim dhe mbi baza të arsyeshme revokimin e Licencës;
4. Në qoftë se Agjenti DT i emëruar nga nuk dorëzon Deklaratën Vjetore të Përputhshmërisë së Titullarit të Licencës (sipas rastit) brenda afatit dhe në përputhje me nenin 17, ose në qoftë se Agjenti DT nuk dorëzon Deklaratën Vjetore të Përputhshmërisë së Titullarit të Licencës për shkak të mosplotësimit të kushteve dhe kritereve përkatëse.

**Neni 20**

**Transferimi i Licencës**

Titullari i Licencës nuk mund të delegojë ose ta transferojë Licencën tek një palë e tretë, pa miratimin paraprak me shkrim të Autoritetit Përgjegjës.

Titullari i Licencës duhet të njoftojë paraprakisht Autoritetin Përgjegjës për çdo qëllim të tijin në lidhje me delegimin ose transferimin e Licencës tek një palë e tretë.

Autoriteti Përgjegjës miraton ose refuzon delegimin apo transferimin e Licencës brenda 15 (pesëmbëdhjetë) Ditëve Punë nga data e njoftimit.

Nëse Autoriteti Përgjegjës nuk arrin të komunikojë një vendim për miratimin ose refuzimin për delegimin ose transferimin e Licencës brenda afatit të mësipërm 15 (pesëmbëdhjetë) Ditëve Pune , delegimi ose transferimi do të konsiderohet i miratuar në heshtje.

Çdo delegim ose transferimi i Licencës në kundërshtim me këtë nen do të konsiderohet si akt absolutisht i pavlefshëm.

Autoriteti Përgjegjës mund të revokojë ose pezullojë licencën e Titullarit të Licencës në rast të shkeljes së këtij neni. Në një rast të tillë, dispozitat e nenit 19 do të zbatohen në mënyre analoge.

**Neni 21**

**Pjesëmarrja Influencuese e Titullarit të Licencës**

Titullari i licencës do të njoftojë paraprakisht Autoritetin Përgjegjës për çdo qëllim të tijin që lidhet me Pjesëmarrjen Influencuese të Titullarit të Licencës.

Autoriteti Përgjegjës miraton ose refuzon Pjesëmarrjen Influencuese brenda 15 (pesëmbëdhjetë) Ditëve Punë nga momenti i njoftimit.

Nëse Autoriteti Përgjegjës nuk arrin të komunikojë një vendim për refuzimin apo miratimin për Pjesëmarrjen Influencuese brenda 15 (pesëmbëdhjetë) ditëve të punës, Pjesëmarrja Influencuese do të konsiderohet e miratuar në heshtje.

Çdo transaksion, i cili lidhet direkt ose indirekt me Pjesëmarrjen Influencuese dhe i cili është në kundërshtim me këtë nen do të konsiderohet si akt absolutisht i pavlefshëm.

Autoriteti Përgjegjës mund të revokojë ose pezullojë licencën në rast të shkeljes së këtij neni. Në një rast të tillë, dispozitat e nenit 19 do të zbatohen në mënyre analoge.

**Regjistrat**

**Neni 22**

**Dispozita të përgjithshme për regjistrat**

Çdo regjistër i parashikuar në këtë kre, do të jetë në dispozicion të publikut për konsultim dhe do të përditësohen brenda 5 (pesë) ditëve të punë nga data e njoftimit të titullarit të licencës i Licencës në lidhje me vendimin për miratimin,refuzimin ose sipas rastit, pezullimin ose revokimin e Licencës. Regjistrimi i licencave dhe çdo vendimi tjeteër të Autoriteteve duhet të kryhet sipas përcaktimeve të akteve nënligjore në zbatim të këtij Ligji, duke përfshirë këtu përdorimin e Teknologjisë të Regjistrave të Shpërndarë.

Çdo Regjistër i parashikuar në këtë kre do të përditësohet rregullisht dhe në çdo rast të paktën çdo 12 (dymbëdhjetë) muaj duke filluar nga data në të cilën Licenca është lëshuar dhe duhet të përmbajë informacionin e mëposhtëm në lidhje me Titullarin e Licencës**:**

* numri i protokollit/eve dhe data/at e vendime t**ë** marra nga Autoriteti Përgjegjës që ka lëshuar Licencën përkatëse;
* emrin e Personit Juridik;
* selinë qendrore;
* adresën zyrtare të e-mail-it të Agjentit DT (nëse aplikohet) dhe të Titullarit të Licencës;
* referimin e çdo vendimi tek Autoritetet Përgjegjës, nëpërmjet së cilës këto Autoritete kanë ndërmarrë sanksione ndaj Titullarit të Licencës, në përputhje me këtë Ligj;
* konfirmimin e marrjes në kohë të Deklaratës së Përputhshmërisë të Titullarit të Licencës (nëse aplikohet).

Procedurat e hollësishme të plotësimit dhe ruajtjes së regjistrave përcaktohen me vendim të Këshillit të Ministrave

**Neni 23**

**Regjistri i Agjentëve TD të Licencuar**

Çdo agjent DT, i cili posedon një Licencë si Agjent TD, duhet të regjistrohet në regjistrin e Agjentëve TD të licencuar, rregulluar dhe mirëmbajtur nga AMF-ja.

**Neni 24**

**Regjistri i Bursave të Licencuara DLT**

Çdo Bursë e licencuar DLT, duhet të regjistrohet në regjistrin e Bursave DLT, i rregulluar dhe mirëmbajtur nga AMF-ja, i cili do të specifikojë nëse Bursa DLT përkatëse ka marrë një Licencë të kategorisë A, B ose C .

**Neni 25**

**Regjistri i Ofruesve të Shërbimit Inovativ**

Çdo Ofrues i Shërbimeve Inovative që posedon një licencë për Ofrimin e Shërbimeve Inovative, duhet të regjistrohet në regjistrin e Ofruesve të Shërbimit Inovativ të licencuar, i cili rregullohet dhe mirëmbahet nga AKSHI.

**Neni 26**

**Regjistri i Ofruesve të Kujdestarisë ndaj Portofolit të Palëve të Treta**

Çdo Ofrues i Kujdestarisë së Portofolit të Palëve të Treta që posedon një Licencë për Ofrimin e Kujdestarisë ndaj Portofolit të Palëve të Treta, do të regjistrohet në Regjistrin e Ofruesve të Kujdestarisë për Palët e Treta, rregulluar dhe mirëmbajtur nga AMF-ja.

**Neni 27**

**Regjistri i Sipermarrjeve të Investimeve Kolektive te automatizua**

Çdo Sipërmarrje e Automatizuar e Investimeve Kolektive DT, që posedon një Licencë, do të regjistrohet në Regjistrin e Sipermarrjeve të Automatizuara të Investimeve Kolektive DT, rregulluar dhe mirëmbajtur nga AKSHI.

**Sanksionet dhe Ankimimi**

**Neni 28**

 **Sanksionet**

Në rast të shkeljes së dispozitave të këtij Ligji, Autoritet Përgjegjëse kanë të drejtë të:

Vendosin gjobë administrative në masën minimale 12,000,000 Lekë dhe maksimale në masën 18,000,000 Lekë, për çdo shkelje si dhe për çdo mospërputhje me dispozitat e këtij Ligji dhe akteve nënligjore në zbatim të tij, si më poshtë:

* Ushtrimit të aktiviteteve të rregulluara nga ky ligj pa licencat ose autorizimet e autoriteteve përkatës, në rastet kur këto aktivitete kërkojnë licencë dhe/ose autorizim;
* Mosdhënien, apo fshehjen e informacionit kur kërkohet nga Autoritetet Përgjegjëse në përputhje me këtë ligj
* Shkelje të dispozitave të kreut IX për abuzimin e tregut.

Kur shkeljet e mësipërme përbëjnë edhe vepër penale, përgjegjësia administrative dhe gjobat administrative nuk përjashtojnë përgjegjësinë penale dhe dënimet penale me gjobë apo me burgim sipas Kodit Penal.

**Neni 29**

**Proçedura e Akimimit**

Çdo vendim i Autoriteteve Përgjegjëse mund te ankimohet në gjykatat e Republikës së Shqipërisë.

**KREU III**

**Agjenti i Tokenit Digjital (TD)**

**Neni 30**

**Dispozita të përgjithshme**

Çdo Person Juridik që dëshiron të ushtrojë aktivitetin si Agjent TD në përputhje me këtë Ligj, duhet të disponojë Licencën përkatëse të lëshuar nga AMF si dhe të jetë i regjistruar në Regjistrin e Agjentëve të Licencuar TD në përputhje me nenin 23 të këtij Ligji.

Shërbimet dhe aktivitetet e përcaktuara për Agjentët TD mund të kryhen vetëm nga ato Agjentë të cilët disponojnë një Licencë Agjenti TD dhe vetëm gjatë periudhës së vlefshmërisë së Licencës.

**Neni 31**

**Kriteret e veçanta për Agjentët e Token-it Digjital (TD)**

Krahas kushteve të përgjithshme të parashikuara në nenin 9 të Kreut II të këtij Ligji, Subjekti Kërkues për licencë Agjenti TD duhet të plotësojë edhe kriteret e vecanta si më poshtë:

1. të vërtetojë, duke vënë në dispozicion dokumentacionin provues, se ka aftësitë dhe njohuritë e duhura teknike dhe ligjore për të ushtruar veprimtarinë e lidhur me Agjentët TD;
2. të vërtetojë se ka një kapitali fillestar minimal prej 18,000,000 Lek, duke vënë në dispozicion kopjen e dokumentit përkatës/garancinë e lëshuar nga Banka.

Shqyrtimi dhe vlerësimi në lidhje me plotësimin e kritereve të vecanta së bashku me dokumentacionin përkatës, do të kryhet nga AMF.

Dokumentacioni përkatës duhet ti bashkëlidhet Aplikimit dhe duhet të jenë në origjinal ose kopje e noterizuar e tij.

Me qëllim garantimin e një niveli të përshatshëm profesionalizmi, Subjekti Kërkues për licencë Agjenti TD, ose, sipas rastit, Agjenti i licencuar TD, duhet të vërtetojë se ka kryer dhe do të vazhdojë të kryejë rregullisht programe të detyrueshme trajnimi. Programet e trajnimit të detyrueshëm do të përcaktohen nga aktet nënligjore në zbatim të këtij Ligji.

Subjekti Kërkues për Licencë Agjenti TD ose, sipas rastit, Agjenti i licencuar TD, duhet të përmbushë çdo detyrim shtesë që mund të lindë si rrjedhojë e akteve nënligjore të nxjerra në vazhdimësi. Aktet nënligjore të cilat ndikojnë në veprimtarinë dhe/ose kushtet dhe kriteret e licencimit të Agjentëve TD të cilët janë licencuar përpara hyrjes në fuqi të këtyre akteve, do të shtrijnë efektin tek këto Agjentë TD vetëm 15 (pesëmbëdhjetë) Ditë Pune pas hyrjes në fuqi të tyre. AMF-ja sipas rastit, mund të përcaktojë një afat më të shkurtër kohor, por jo më të shkurtër se 10 (dhjete) Ditë Pune nga data e hyrjes në fuqi të akteve nënligjore.

E njëjta dispozitë do të zbatohet edhe për Subjektet Kërkuese të cilët, kanë paraqitur kërkesësn për tu licencuar si Agjentë TD përpara hyrjes në fuqi të akteve nënligjore. Në këtë rast, Subjekti Kërkues mund të kërkojë pezullimin e procedurës së licencimit përgjatë periudhës së përmendur në paragrafin e mësipërm.

Për të ruajtur Licencën e Agjentit TD, Agjenti TD duhet të dorëzojë pranë AMF një vetëdeklarim i cili duhet:

1. të vërtetojë që Agjenti DT plotëson të gjitha kushtet e përgjithshme dhe kriteret e veçanta dhe është në përputhje me të gjitha detyrimet e përcaktuara në këtë Ligj; dhe
2. të informojë AMF për çdo ndryshim në strukturën menaxhuese të Agjentit TD, konkretisht ndryshimet në lidhje me drejtorët, administratorët ose personelin kyc, si dhe ndryshime në rregullat e brendshme të funksionimit të Agjentit TD.

Brenda muajit Janar të çdo viti, Agjenti TD është i detyruar të dorëzojë pranë AMF-së dokumentacionin që provon kryerjen e programit të detyrueshëm të trajnimit të vazhdueshëm me qëllim që ti mundësojë AMF të vlerësojë nëse Agjenti TD vazhdon të ketë aftësitë dhe njohuritë e duhura teknike dhe ligjore për të ushtruar veprimtarinë për të cilën është licencuar.

**Neni 32**

**Konflikti i interesit të agjentëve TD**

Për çdo aplikim për Licencë, e cila duhet dorëzuar nëpërmjet Agjentit TD në emër dhe për llogari të Subjektit Kërkues, Agjenti TD duhet t’i bashkëlidhë aplikimit përkatës edhe një vetëdeklarim të tijin ku shprehet se ky i fundit është i pavarur nga Subjekti Kërkues dhe nuk është në kushtet e Konflifktit të Interesit me të.

Agjenti i TD duhet të vijojë të mbetet i pavarur dhe të mos jetë në kushtet e Konfliktit të Interesit me Titullarin i Licencës edhe pas licencimit të këtij të fundit. Për këtë arsye, vetëdeklarimi i lartpërmendur duhet të vijojë t’i bashkëlidhet edhe Deklaratës vjetore të Përputhshmërisë së Titullarit të Licencës.

**Neni 33**

**Detyrat e Agjentit TD**

Agjenti i TD duhet të:

1. ndihmojë Subjektin Kërkues në të gjitha çështjet që lidhen me veprimtarinë që duhet të kryhet ky i fundit me qëllim marrjen dhe mbajtjen në vazhdimësi të Licencës përkatëse, si dhe ofron shërbime të tjera që konsiderohen si të nevojshme ose të përshtatshme në përputhje me këtë Ligj, sipas specifikës së rastit;
2. ndihmojë Subjektin Kërkues, ose Titullarin e Licencës, për përmbushjen e të gjitha detyrave dhe përgjegjësive të tyre që rrjedhin nga ky Ligj dhe aktet nënligjore në zbatim të tij.
3. garantojë Autoritetet Përgjegjëse dhe verifikon në mënyrë periodike Subjektet Kërkuese ose Titullarët e Licencës në lidhje me plotësimin e kushteve të të qënit i Duhur dhe i Përshtatshëm për ushtrimin e veprimtarisë përkatëse dhe përmbushjes së të gjitha kushteve, detyrave dhe përgjegjësive që rrjedhin nga ky Ligj.
4. veprojë gjithnjë në mënyrë bashkëpunuese dhe plot respekt në marrëdhënien me Autoritetet Përgjegjëse.
5. mundësojë një komunikim të shpejtë dhe efektiv ndërmjet Subjekteve Kërkuese ose Titullarëve të Licencës dhe Autoriteteve Përgjegjëse, në lidhje me çdo kërkesë të paraqitur nga këto të fundit në përputhje me këtë Ligj.
6. dorëzojë, në emër dhe për llogari të Subjektit Kërkues ose Titullarit të licencës të gjithë dokumentacionin, informacionin dhe sqarimet e kërkuara nga Autoritetet Përgjegjëse, brenda afateve të përcaktuara në këtë Ligj;
7. vendosë menjëherë në dijeni Autoritetet Përgjegjëse për çdo informacion në lidhje me papajtueshmërinë e mundshme të Subjektit Kërkues ose Titullarit të Licencës me dispozitat e këtij Ligji;
8. njoftojë me shkrim Autoritetet Përgjegjëse në rast të dorëheqjes ose ndërprerjes së emërimit të tij si Agjent TD brenda 10 (dhjetë) Ditëve Punë nga data e dorëheqjes ose ndërprerjes së emërimit, duke parashtruar arsyet përkatëse të lidhura me dorëheqjen ose ndërperjen e emërëmit të tij.
9. dorëzojë pranë Autoriteteve Përgjegjëse, Deklaratën e Përputhshmërisë së Titullarit të Licencës (i) 12 (dymbëdhjetë) muaj pas datës së regjistrimit të Titullarit të Licencës në Regjistrin përkatës, dhe (ii) çdo muaj të 12-të (dymbëdhjetë) të mëpasshëm, në përputhje me kërkesat e këtij Ligji;
10. trajtojë çdo kërkesë tjetër të Autoriteteve Përgjegjëse dhe/ose çdo autoriteti tjetër shtetëror, në përputhje me këtë Ligj.

Çdo komunikim i ndërsjellët midis Agjentit TD dhe Autoriteteve Përgjegjëse në përputhje me këtë Ligj, do të trajtohet nga Agjenti TD në mënyrë konfidenciale dhe do të ruhet si sekret profesional.

**Neni 34**

**Përgjegjësia e Agjentëve TD**

Pa paragjykuar zbatimin e dispozitave të ndonjë ligji tjetër në fuqi, Agjenti TD do të mbajë përgjegjësi kundrejt çdo Subjekti Kërkues ose Titullari të Licencës për të gjitha dëmet që janë shkaktuar si rrjedhojë e drejtpërdrejtë e shkeljes së ndonjë prej detyrave ose përgjegjësive të Agjentit TD të përcaktuara në këtë Ligj.

**Kreu IV**

**Neni 35**

**Ofertat e Token-ëve Digjitale**

Ofertat e Token-ëve digjitalë dhe/ose Monedhave Virtuale të cilat rregullohen nga ky ligj janë si më poshtë:

1. Oferta e Tokenit Digjital të Titujve (STO), kur oferta për publikun parashikohet të ketë një vlerë totale të barazvlefshme ose më të lartë se, 8,000,000 (tetë milionë) Euro ose ekuivalenten e kësaj shume në Lekë brenda një periudhe 12 (dymbëdhjetë) mujore. Në këtë rast, do të zbatohen dispozitat e nenit 36 të këtij Ligji;
2. Oferta e Tokenit Digjital të Titujve (STO), kur oferta për publikun parashikohet të ketë një vlerë totale më të ulët se 8,000,000 (tetë milionë) Euro ose ekuivalenten e kësaj shume në Lekë, brënda një periudhe 12 (dymbëdhjetë) mujore. Në këtë rast, do të zbatohen dispozitat e nenit 37 të këtij Ligji.
3. Oferta Fillestare e Token-it Digjital (ICO), kur oferta për publikun parashikohet të ketë një vlerë totale të barazvlefshme ose më të lartë se 8,000,000 (tetë milionë) Euro ose ekuivalenten e kësaj shume në Lekë brenda një periudhe 12 (dymbëdhjetë) mujore; në këtë rast do të zbatohen dispozitat e nenit 38 të këtij Ligji.

Ofertat Fillestare të Tokenëve Digjitalë të cilat parashikohen të kenë një vlerë totale më të ulët se 8,000,000 (8 milionë) Euro (ose ekuivalenten e kësaj shume në Lekë), brenda një periudhë 12 (dymbëdhjetë) mujore përjashtohen nga zbatimi i këtij ligji.

**Neni 36**

**Ofertat e Tokenit Digjital të Titujve të cilat mbartin detyrimin e publikimit të një Prospekti të Plotë**

Për STO-të, ofertat e të cilave parashikohen të kenë një vlerë totale të barazvlefshme ose më të lartë se 8,000,000 euro (8 milionë), ose ekuivalentja e kësaj shume në Lekë, brenda një periudhe 12 (dymbëdhjetë) mujore, do të zbatohen, sipas specifikës së rastit dhe deri në masën që nuk bien ndesh me këtë ligj, dispozitat e mëposhtme:

1. Në rast se Tokën-ët Digjital të Titujve bien nën përkufizimin e "Titujve", sipas ligjit Për Tregjet e Kapitalit, do të zbatohen dispozitat e Pjesës I dhe II të Kreut 6 (me përjashtim të paragrafit 2 të nenit 245) të ligjit të mësipërm.
2. Në rast se Token-ët Digjital të Titujve bien në përkufizimin e "Sipërmarrjes së Investimeve Kolektive" sipas ligjit Për Sipërmarrjet e Investimeve Kolektive, do të zbatohen dispozitat e Kreut VI Seksionit II të atij ligji.

**Neni 37**

**Ofertat e Tokenit Digjital të Titujve të cilat mbartin detyrimin e publikimit të një Akt-Oferte**

STO-të, ofertat e të cilave parashikohen të kenë një vlerë totale prej më pak se 8,000,000 Euro (tetë milionë) ose ekuivalenten e kësaj shume në Lekë, brenda një periudhe 12 (dymbëdhjetë) mujore, përjashtohen nga detyrimi për publikimin e një Prospekti të Plotë. Për këto STO, do të kërkohet publikimi i një Akt Oferte, sipas përcaktimeve të nenit 247, pika 2, i ligjit ‘Për Tregjet e Kapitalit”.

**Neni 38**

**Oferta Fillestare të Tokenit Digjital dhe/ose Monedhës Virutale të cilat mbartin detyrimin për të publikuar një Relacion Prezantues (Whitepaper)**

ICO-të, ofertat e të cilave parashikohen të kenë nje vlerë totale të barazvlefshshme ose më të lartë se 8,000,000 euro (8 milion) ose ekuivalenten e kësaj shume në Lekë, brenda një periudhe prej 12 (dymbëdhjetë) muajsh, kanë detyrimin e publikimit të një Relacioni Prezantues, sipas përcaktimeve të këtij Ligji.

**Neni 39**

**Detyrimet e Emetuesve**

Një Emetues duhet:

1. të ushtrojë veprimtarinë e tij me ndershmëri dhe integritet;
2. të ushtrojë veprimtarinë e tij duke marrë parasysh interesat dhe nevojat e gjithësecilit prej blerësve të Token-ëve Digjitale/ Monedhave Virtuale gjatë ushtrimit të veprimtarisë së tij;
3. Të trajtojë në mënyrë të drejtë, të qartë dhe jo abuzive të gjithë blerësit e Token-ëve Digjitalë/Monedhave Virtuale;
4. të ketë një kod të përshtatshëm të qeverisjes korporative.
5. të mirëmbajë protokollet e sistemit dhe të sigurisë në standardet më të larta të përshtatshme;
6. të vendosë, vetë ose nëpërmjet një pale të tretë, sisteme për parandalimin, zbulimin dhe eleminimin e riskut të krimit financiar,
7. të vendosë, vetë ose nëpërmjet një pale të tretë, sisteme për parandalimin, zbulimin dhe eleminimin e riskut të pastrimit të parave dhe financimit të terrorizmit;
8. të ketë burime financiare të mjaftueshme.

Të gjitha detyrimet e lartpërmendura do të vlerësohen nga Agjenti DT, i cili duhet t’i bashkëlidhë aplikimit për autorizim, një vetëdeklarim në lidhje me përmbushjen e këtyre detyrimeve nga ana e emetuesit. Në lidhje me kërkesën e përcaktuar në pikën (e) të këtij neni, Agjenti TD mund të delegojë detyrimin për vlerësimin e kritereve teknike përkatëse tek një Ofrues i Shërbimeve Inovative.

Kur një Emetues zotëron një web-faqe ku është i detyruar të publikojë çdo njoftim apo informacion për publikun sipas përcaktimeve të këtij Ligji, ky detyrim do të konsiderohet i përmbushur në rastet kur Emetuesi publikon një informacion apo njoftim të tillë në web-faqen e tij.

**Neni 40**

**Vendi i lançimit të një STO ose ICO**

Ky ligj zbatohet për STO-të ose ICO-të e lançuara nga një emetues në, ose nga Shqipëria. Një STO ose ICO do të konsiderohet e lançuar në, ose nga Shqipëria, nëse emetuesi është Subjekt i Regjistruar në Shqipëri sipas përkufizimit të këtij Ligji.

Token-ët Digjital të Titujve të emetuar përmes një STO-je që nuk është lançuar në, ose nga Shqipëria, mund të ofrohen në Shqipëri vetëm nëse në legjislacionin përkatës të zbatueshëm, interesat e investitorëve nuk janë më pak të mbrojtura se në këtë Ligj.

Token-ët Digjitale të Shërbimeve dhe/ose Token-ët Digjitalë të Pagesave dhe/ose Token-ët Digjitale të Aseteve, dhe/ose Monedhat Virtuale të emetuara nëpërmjet një ICO, oferta e së cilës ka një vlerë totale të barazvlefshme ose më e lartë se 8,000,000 euro (tetë milionë) brenda një periudhë 12 (dymbëdhjetë) mujore, e cila nuk është lançuar në, ose nga Shqipëria, mund të ofrohet edhe në Shqipëri nëse dokumenti i publikuar nga emetuesi i huaj është në thelb ekuivalent me Relacionin Prezantues (Whitepaper) sipas përcaktimeve të këtij Ligji dhe ICO-ja e huaj është në përputhje me të gjitha kushtet dhe kriteret e parashikuara në këtë Ligj.

**Neni 41**

**Kushtet për lançimin/nisjes e STO-ve dhe ICO-ve**

Lançimi i STO-ve dhe ICO-ve si dhe kërkesa për listimin dhe tregtimin e tokenëve digjitalë dhe/ose Monedhave Virtuale në Bursat DLT dhe Ambientet e Tregtimit DLT, do të mund të kryhet vetëm pasi Emetuesi të ketë përmbushur të gjitha kushtet e mëposhtme:

1. të emërojë dhe të mbajë një Agjent TD përgjatë të gjithë kohëzgjatjes së STO-së ose ICO-së, i cili do të kryejë detyrat e tij sipas përcaktimeve të Kreut III të këtij Ligji; dhe
2. të hartojë, përmes Agjentit të emëruar TD, sipas specifikës së rastit, Prospektin e Plotë/ Akt-Ofertën/Relacionin Prezantues (Whitepaper), i cili duhet të jetë në përputhje me të gjitha kushtet dhe kriteret e përcaktuara në këtë Ligj; dhe
3. të dorëzojë tek Autoriteti Përgjegjës, nëpërmjet Agjentit të emëruar TD, kërkesën për autorizimin e STO-së ose ICO-së duke bashkëlidhur, sipas rastit, Prospektin e Plotë/Akt-Ofertën/Relacionin Prezantues (Whitepaper); dhe
4. të marrë Autorizimin me shkrim (ose në heshtje) nga Autoritetet Përgjegjëse për lancimin/nisjen e STO-së ose ICO-së, sipas përcaktimeve të këtij Ligji;
5. të marrë Certifikatën përkatëse për çdo Marrëveshje te Teknologjisë Inovative që është në përdorim në projektimin, programimin dhe implementimin e Teknologjisë së Regjistrave të Shpërndarë.

**Neni 42**

**Përmbajtja e Relacionit Prezantues (Whitepaper)**

Relacioni Prezantues (Whitepaper) duhet të përmbajë informacione të detajuara në lidhje me Emetuesin dhe mënyrën e funksionimit të Tokenit Digjital të Shërbimeve, dhe /ose Tokenit Digjital të Pagesave dhe /ose Tokenit Digjital të Aseteve, dhe/ose Monedhës Virtuale që do të emetohen përmes ICO-së.

Në të gjitha rastet, Relacioni Prezantues duhet të përmbajë së paku të gjithë elementët e mëposhtëm:

1. të jetë e datuar
2. të ofrojë informacione në lidhje me aktivitetin e emetuesit, duke përfshirë këtu informacione në lidhje me adresën e selisë qëndrore, anëtarët e Këshillit të Administrimit/Këshillit Mbikëqyrës, audituesin (nëse ka) dhe pasqyrat e fundit financiare (vjetore ose gjashtëmujore, nëse është e aplikueshme); dhe
3. të parashtrojë specifikat teknologjike të Tokenit Digjital të Shërbimeve, dhe /ose të Tokenit Digjital të Pagesave, dhe/ose të Tokenit Digjital të Aseteve dhe/ose Monedhave Virtuale; dhe
4. Në rastin e ICO-së për Token Digjitalë të Shërbimeve, të specifikohet se në cilin aplikacion, shërbim ose të mirë materiale, ofrohet qasje nëpërmjet këtij Tokeni Digjital Shërbmi; dhe
5. të jetë në përputhje me dispozitat e këtij Ligji dhe të gjitha akteve nënligjore në zbatim të tij.

Çdo dispozitë (e përfshirë në një kontratë ose cfarëdolloj dokumenti tjetër) që synon të detyrojë një investitor në një ICO që të heqë dorë nga mbrojtja e të drejtave dhe interesave të tij të garantuara nga ky ligj, duke përfshirë këtu edhe detyrimin për përputhshmërinë e vetë ICO-së me dispozitat e këtij ligji, do të konsiderohet si absolutisht e pavlefshme.

**Neni 43**

**Kërkesa për Autorizim**

Subjekti Kërkues për Autorizimin e një STO ose ICO duhet të përgatisë dhe të dorëzojë kerkesën përkatëse, nëpërmjet Agjentit të emëruar TD, pranë AMF-së. Kërkesa për autorizim dhe dokumentacioni provues mund të dorëzohet edhe në formë elektronike, sipas përcaktimeve të akteve nënligjore në zbatim të ketij Ligji, të cilat mund të parashikojnë aplikimin e Teknologjisë së Regjistrave të Shpërndarë.

Dokumentacioni provues i kërkesës për Autorizim, duhet të përfshijë:

(i) Prospektin e plotë/ Akt-Ofertën/ Relacionin Prezantues (Whitepaper), sipas rastit,

(ii) vetëdeklarimin e Agjentit TD sipas përcaktimeve në këtë ligj,

(iii) mandatin e pagesës të Tarifave përkatëse të Kërkeses për Autorizimin e STO / ICO.

Pa paragjykuar kompetencat specifike të dy Autoriteteve Përgjegjëse, të përcaktuara në Kreun II të këtij Ligji, Subjekti Kërkues për Autorizim përgatit kërkesën përkatëse dhe e dorëzon atë nëpërmjet Agjentit të emëruar TD, në AMF së bashku me të gjitha dokumentacionin provues që duhet t'i bashkëngjiten.

Brenda 1 Dite Punë nga marrja në dorëzim e kërkesës për Autorizim dhe dokumentacionit provues, AMF i përcjell ato pranë AKSHI, me qëllim shqyrtimin e Marrëveshjeve të Teknologjisë Inovative dhe aspekte të tjera teknologjike.

**Neni 44**

**Afatet e procedures së Autorizimit**

AMF, sipas nenit 43 të këtij Ligji, shqyrton kërkesën për Autorizim së bashku me dokumentacionin provues.

AMF-ja vendos për autorizimin e STO-së ose ICO-së brenda 60 ditëve nga dorëzimi i kërkesës për autorizim nga Subjekti Kërkues nëpërmjet Agjentit TD.

Në rast se Autoriteti Përgjegjës nuk merr vendim brenda afatit të mësipërm, kërkesa për autorizim konsiderohet e miratuar në heshtje.

**Neni 45**

**Kompetencat e AMF-së dhe AKSHI-t**

Krahas kompetencatve të tjera që i janë dhënë AMF-së dhe AKSHI-t në këtë Ligj, ato do të ushtrojnë edhe kompetencat e mëposhtme në lidhje me Autorizimin e STO-ve dhe ICO-ve

1. Pa paragjykuar të drejtën e ankimimit të Subjektit Kërkues sipas përcaktimeve të nenit 29 të këtij Ligji, gjatë procedurës së autorizimit të STO ose ICO, AMF, me inicitativë të sajën ose në emër dhe me kërkesë të AKSHI-it, mund të :
2. kërkojë sqarime të mëtejshme, brenda 15 Ditëve Punë nga dorëzimi i kërkeses për autorizim
3. të kërkojë përfshirjen e informacioneve të plotësuese në Prospektin e Plotë/Akt-Ofertën/Relacionin Prezantues sipas rastit, ose në reklamimin në webfaqen e Emetuesit brenda 15 (pesëmbëdhjetë) ditëve punë nga data e dorëzimit të kërkesës për Autorizim.
4. të kërkojë ndryshime në përmbajtjen e Prospektit të Plotë/ Akt-Ofertës/ Relacionit Prezantues, sipas rastit, ose në reklamat në webfaqen e emetuesit brenda afatit të 60 (gjashtëdhjetë) Ditëve Punë të përmendur në nenin 44, nga data e dorëzimit të kërkesës për autorizim.

Kërkesa/t e AMF për sqarime të mëtejshme, dhe/ose përfshirje informacioni plotësues, dhe/ose ndryshime në përmbajtjen e Prospektit të plotë/Akt-Ofertës/ Relacionit Prezantues dhe/ose reklamave në webfaqen e Emetuesit duhet të jenë të argumentuara në mënyrë të arsyeshme, duke pasur qëllim garantimin e mbrojtjes të të drejtave të blersëve të Token-ve Digjitalë dhe Monedhave Virtuale.

Në rastet e kërkesave të mësipërme, afati 60 (gjashtëdhjetë) ditor i përcaktuar në nenin 44, pezullohet deri në momentin kur Subjekti Kërkues dorëzon pranë AMF, nëpërmjet Agjentit të emëruar TD, sqarimet mëtejshme dhe/ose përfshin informacionin plotësues dhe/ose kryen ndryshimet e kërkuara në përmbajtjen e Prospektit të Plotë/Akt-Ofertës/ Relacionit Prezantues dhe/ose reklamat në webfaqen e Emetuesit.

Nëse Subjekti Kërkues nuk arrin të sigurojë sqarimet e mëtejshme dhe/ose të përfshijë informacionin plotësues dhe/ose të kryejë ndryshimet e kërkura në përmbajtjen e Prospektit të Plotë/Akt-Ofertës/ Relacionit Prezantues brënda 10 (dhjetë) Ditëve Punë, (ose kur në varësi të rrethanave, AMF përcakton një afat më të gjatë, por jo më shumë se 20(njëzet) ditë punë) kërkesa për Autorizim do të quhet automatikisht e refuzuar.

Brenda 1 Dite Punë nga dorëzimi i sqarimeve të mëtejshme dhe/ose përfshirjes së informacionit plotësues dhe/ose kryerjes së ndryshimeve të kërkuara në përmbajtjen e Prospektit të Plotë/Akt-Ofertës/ Relacionit Prezantues ose reklamave në webfaqen e Emetuesit nga Agjentit TD për llogari të Subjektit Kërkues, AMF dërgon një kopje të dokumentacionit pranë AKSHI, në rastet kur kërkesa ka ardhur nga kjo e fundit.

Me qëllim shqyrtimin tërësor të sqarimeve të mëtejshme dhe/ose përfshirjes së informacionit plotësues dhe/ose kryerjes së ndryshimeve të kërkuara në përmbajtjen e Prospektit të Plotë/Akt-Ofertës/ Relacionit Prezantues ose reklamat në webfaqen e Emetuesit, të dorëzuara nga subjekti kërkues, nëpërmjet Agjentit të tij TD, përllogaritja e ditëve të mbetura nga afati 60 (gjashtëdhjetë) ditor i përcaktuar në nenin 44 të do të rifillojë vetëm 3 ditë pune mas marrjes në dorëzim të sqarimeve dhe/ose dokumentacionit plotësues të kërkuar dhe ose kryerjes së ndryshimeve të kërkuara.

1. Pa paragjykuar të drejtën e ankimimit të Subjektit të autorizuar, në përputhje me nenin 29 të këtij Ligji, pas përfundimit të procedurave të autorizimit të STO-së ose ICO-së AMF, me iniciativë të sajën dhe/ose në emër dhe me kërkesë të AKSHI-it, mund të:
2. pezullojë STO-në ose ICO-në, nëse një ose të dy Autoritetet Përgjegjëse dyshojnë, mbi baza të arsyeshme, se është shkelur një ose më shumë nga dispozitat e këtij Ligji. Në këtë rast, vendimi për pezullimin e ICO-së ose STO-së do të publikohet nga AMF brenda 3 (tre) ditëve punë, duke i lënë Emetuesit një afat prej 10 (dhjetë) ditësh punë për të dorëzuar pranë AMF qëndrimet e tij në lidhje me vendimin e pezullimit, së bashku me dokumentacionin mbështetës, sipas kërkesës së AMF. Në rast të përgjigjes nga ana e Emetuesit brënda afatit të përcaktuar më lart, Autoritetet Përgjegjëse do të shqyrtojnë parashtrimet e tij së bashku me dokumentacionin provues, dhe do të vendosin në lidhje me lejimin ose jo të vijimit të ICO-së ose STO-së, subjekt i vendimit për pezullim. Në rast se pas shqyrtimit të përgjigjes së Emetuesit, Autoritetet Përgjegjëse gjykojnë se STO-ja ose ICO-ja është e papajtueshme me dispozitat e këtij ligji, atëhere këto të fundit do të ndalohen menjëherë.
3. të ndalojë menjëherë STO-së ose ICO-së, pa iu nënshtruar fillimisht procedurave të pezullimit, në rast se një ose të dy Autoritetet Përgjegjëse kanë në dispozicion prova që vertetojnë se janë shkelur dispozitat e këtij ligji. Në këtë rast, vendimi për ndalimin e STO-së ose të ICO-së, do të publikohet nga AMF, brenda 3 ditëve punë nga momenti i vendimit për ndalimin.
4. Pa paragjykuar të drejtën e ankimit të subjektit të autorizuar në përputhje me nenin 29 të këtij Ligji, pas përfundimit të procedurave të autorizimit dhe gjatë listimit dhe tregtimit të Tokenëve Digjitalë dhe Monedhave Virtuale përkatës në një Bursë DLT dhe/ose në një Ambient Tregtimit DLT:
5. AMF-ja, me iniciativë të sajën ose me kerkesë të Bursës DLT ose Ambientit të Tregtimit DLT në të cilën janë listuar dhe tregtohen Tokenët Digjitalë/ Monedhat Virtuale, mund të (1) pezullojë tregtimin ose kryerjen e transaksioneve me një Token Digjital/ Monedhë Virtuale të caktuar, në rast se dyshon mbi baza të arsyeshme, se janë shkelur një ose më shume dispozita të kreut IV të këtij Ligji; procedurat që do të zbatohen në këtë rast do të jenë analoge me ato të shkronjës (b) pika (i) të këtij neni. (2) të urdhërojë heqjen e menjëhershme të Tokenit Digjital/Monedhës Virtuale nga Bursa DLT ose Ambienti i Tregtimit DLT, pa iu nënshtruar fillimisht procedurave të pezullimit, në rast se ka në dispozicion prova që vertetojnë shkeljen e dispozitave të Kreut IV të këtij ligji; Procedurat që do të zbatohen në këtë rast do të jenë analoge me ato të përcaktuara në shkronjën (b) pika (ii) të këtij neni.
6. Bursa DLT ose Ambientet e Tregtimit DLT, në të cilën janë listuar dhe tregtohen token digjitalë/Monedha Virtuale, mund të (1) pezullojë tregtimin ose kryerjen e transaksioneve me një Token Digjital/Monedhë Virtuale të caktuar, në rast se dyshon, mbi baza të arsyeshme, se janë shkelur një ose më shume dispozita të kreut IV ose Tokeni Digjital/Monedhe Virtuale në fjalë është në papajtueshmëri me procedurat e vlerësimit të përcaktuara në Kreun V të këtij ligji; ose (2) të urdhërojë ç’listimin e menjëhershëm të Tokenit Digjital/Monedhës Virtuale nga Bursa DLT ose Ambienti i Tregtimit DLT, pa iu nënshtruar fillimisht procedurave të pezullimit, në rast se ka në dispozicion prova që vërtetojnë shkeljen e dispozitave të Kreut V të këtij Ligji. Bursa DLT ose Ambienti i Tregtimit DLT që pezullon ose çliston një Token Digjital/Monedhë Virutale të caktuar, informon AMF duke dhënë arsyet e vendimit për pezullimin dhe/ose çlistimin, jo më vonë se dita pasardhëse e punës nga momenti i marrjes së këtij vendimi. Procedurat që do të zbatohen në këtë rast do të jenë analoge me ato të përcaktuara në shkronjën (c) pika (i) të këtij neni.
7. Gjatë dhe pas procedurës së autorizimit të STO-ve dhe ICO-ve dhe gjatë kohëzgjatjes së tyre, AMF-ja, me iniciativë të sajën ose në emër dhe me kërkesë të AKSHI-t, mund:
8. Të shpallë publikisht se Emetuesi nuk arrin të përmbushë detyrimet e përcaktuara në këtë Ligj;
9. Të publikojë masat ose sanksionet e ndërmarra kundrejt çdo personi përgjegjës për publikimin, qarkullimin ose shpërndarjen e Prospektit të plotë/Akt-Ofertës, Relacionit Prezantues (Whitepaper), përveçse në rastet kur sipas gjykimit të arsyeshëm të Autoriteteve Përgjegjëse, një publikimi i tillë do t’i shkaktonte dëme shproporcionale Personit në fjalë.

**Neni 46**

**Refuzimi i Autorizimit**

Pa paragjykuar të drejtën e ankimit të Subjektit Kërkues, sipas përcaktimeve të nenit 29 të këtij Ligji, kërkesa për Autorizim të STO-së ose ICO-së do të refuzohet nga AMF dhe /ose AKSHI për shkaqet e mëposhtme:

1. Mospagesa e Tarifës së Kërkesës për Autorizimin e STO-së/ICO-së

2. Autoritetet Përgjegjëse, pas shqyrtimit të kërkesës, konstatojnë se Subjekti Kërkues ka dorëzuar dokumentacion dhe/ose informacion të rremë, të pasaktë ose jo të plotë.

3. Autoritetet Përgjegjëse, pas shqyrtimit të kërkesës, konstatojnë se dokumentacioni i dorëzuar nga Subjekti Kërkues është i pamjaftueshem dhe/ose subjekti kërkues nuk përmbush kushtet për Autorizim.

4. Autoritetet Përgjegjëse, pas shqyrtimit të kërkesës, gjykojnë mbi baza të arsyeshme se Subjekti Kërkues nuk mund të vijojë të plotësojë kushtet dhe kriteret për Autorizim në të ardhmen

**Neni 47**

**Web-faqja e Emetuesit dhe publikimi i Prospektit të Plotë, Akt-Ofertës, Relacionit Prezantues(Whitepaper)**

Përmbajtja specifike dhe formati i webfaqes së Emetuesit do të përcaktohet nga aktet nënligjore në zbatim të këtij Ligji.

Është i ndaluar publikimi i Prospektit të Plotë/Akt-Ofertës/Relacionit Prezantues në webfaqen e Emetuesit ose qarkullimi i tyre në çfarëdolloj forme, përpara marrjes së Autorizimit përkatës të STO-së ose ICO-së në përputhje me nenin 44 të këtij Ligji.

**Neni 48**

**Detyrat e Agjentit TD**

Gjatë ushtrimit të veprimtarive të lidhura me lançimin/nisjen e një STO-je ose ICO-je, Agjenti TD duhet të jetë në përputhje me të gjitha dispozitat e aplikueshme të parashikuara në këtë Ligj.

**Neni 49**

**Veprimtaria promocionale e ICO-ve**

Çdo lloj veprimtarie promocionale e lidhur me një ICO, ose listimin dhe tregtimin e Tokenit Digjital të Shërbimeve, Tokenit Digjital të Aseteve, Tokenit Digjital të Pagesave ose Monedhave Virtuale në një Bursë DLT ose Ambient Tregtimit DLT, duhet të jetë në përputhje me kërkesat e mëposhtme:

* 1. Veprimtaria promocionale duhet të identifikohet si e tillë dhe përmbajta e saj nuk duhet të ketë informacion të pasaktë ose të keqinterpretueshëm. Në të gjitha rastet, përmbajtja e reklamave duhet të jetë në përputhje me informacionin e dhënë në Relacionin Prezantues, ose me informacionin që duhet të përmbaje Relacioni Prezantues, nëse ky i fundit është ende i papublikuar.
	2. Veprimtaria promocionale duhet të përmbajë një deklaratë ku të citohet që “Whitepaper” është publikuar ose do të publikohet dhe adresën dhe kohën në të cilën kopja e këtij “Whitepaper” do të jetë në dispozicion të publikut; dhe
	3. të gjitha informacionet në lidhje me listimin dhe tregtimin e Tokenit Digjital të Shërbimeve, Tokenit Digjital të Aseteve, Tokenit Digjital të Pagesave ose Monedhave Virtuale në një Bursë DLT ose Ambient Tregtimit DLT, të cilat janë bërë të njohura gojarisht ose me shkrim, qofshin këto për qëllime promocionale ose jo, duhet të jetë në përputhje me përmbajtjen e Relacionit Prezantues (Whitepaper).

Termi "informacion" në kuptimin e këtij neni do të përfshirjë gjithashtu edhe emrin e çdo personi që përkrah Raportin Prezantues(Whitepaper) të Emetuesit si dhe emrin e Agjentit TD përkatës. Një informacion i tillë, nëse ekziston, duhet të përfshihet në Relacionin Prezantues “Whitepaper”.

**Neni 50**

 **Përgjegjësia e Emetuesit**

Emetuesi do të mbajë përgjegjësi ligjore për të gjitha dëmet që janë shkaktuar drejtpërdrejtë si rrjedhojë e blerjes së Tokenëve Digjitalë/Monedhave Virtuale nga një Person, përmes ICO-së, STO-së, Bursës DLT ose Ambientit të Tregtimit DLT, në rastet kur blerja në fjalë është bazuar në informacion të rremë, të pasaktë ose jo të plotë të gjendur në Prospektin e Plotë/ Akt-Ofertën/ Relacionin Prezantues, dhe/ose webfaqen dhe/ose reklamat e Emetuesit.

Do të përjashtohet nga përgjegjësia ligjore çdo Person që (a) vërteton se ai/ajo kishte baza të arsyeshme për të besuar, pa keqdashje, se informacioni ishte i saktë dhe i vërtetë dhe i plotë; ose (b) në momentin e konstatimit të një informacioni të rremë, të pasaktë ose jo të plotë, ka ndërmarrë menjëherë të gjitha hapat e arsyeshme për të njoftuar publikun mbi pavërtetësinë, pasaktësinë ose paplotësinë e informacionit në fjalë.

**Neni 51**

**Llogaria bankare e detyrueshme**

Në rast se Emetuesi pranon para FIAT në këmbim të Token-ëve Digjital/Monedhave Virtuale të emetuara përmes një STO-je ose ICO-je, ai do të hapë një llogari në nje institucion bankar me seli në Shqipëri, të licencuar nga Banka e Shqipërisë në përputhje me ligjin Nr. 9662, datë 18.12.2006 “Për Bankat në Republikën e Shqipërisë”, me qëllim depozitimin e këtyre parave.

**KREU V**

**Neni 52**

**Dispozita të përgjithshme për Bursat DLT**

Çdo Person Juridik që dëshiron të ushtrojë aktivitetin si Bursë DLT në përputhje me këtë Ligj, duhet të disponojë licencën përkatëse të lëshuar nga AMF dhe AKSHI si dhe të jetë i regjistruar në Regjistrin e Bursave DLT të licencuara në përputhje me nenin 24 të këtij ligji

Shërbimet dhe aktivitetet e përcaktuara për Bursat DLT mund të kryhen vetëm nga ato Bursa DLT, të cilat disponojnë Licencën përkatëse dhe vetëm gjatë përiudhës së vlefshmërisë së kësaj Licence.

**Neni 53**

**Kriteret të veçanta për Bursat DLT**

Krahas kushteve të përgjithshme të parashikuara në nenin 9 të Kreut II të këtij Ligji, Subjekti Kërkues për Licencë të Bursës DLT (ose Bursa DLT e licencuar), duhet të plotësojë (edhe në vazhdimësi) kriteret e vecanta si më poshtë:

1. të vërtetojë, duke vënë në dispozicion kopje të rregullave të brëndshme të funksionimit, që

që ka miratuar, zbatuar dhe se do të përditësojë në vijim rregullat e brendshme në lidhje me (i) pezullimin e tregtimit të Token-ëve Digjital/Monedhave Virtuale; ngrirjen e transaksioneve me Token Digjital/Monedha Virtuale; trajtimin e urdhrave të hapur të blerjes gjatë dhe menjëherë pas periudhës së pezullimit ose ndërprerjeve të platformës, për cfarëdolloj arsyeje; dhe (ii) pezullimin dhe çlistimin e Token-it Digjital/Monedhës Virtuale nga Bursa DLT, sipas përcaktimeve të Kreut IV të këtij Ligji.

1. të vërtetojë, duke vënën në dispozicion kopje të dokumentacionit përkatës, që ka miratuar, zbatuar dhe se do të përditësojë në vijim një program gjithëpërfshirës të menaxhimit të riskut, i cili duhet të përfshijë gjithashtu masat në kuadër të sigurisë kibernetike. Programi i menaxhimit të riskut duhet të jenë në përpjesëtim të drejtë me natyrën, dimensionin, kompleksitetin dhe profilin e riskut të Bursës DLT;
2. të vërtetojë, duke vënë në dispozicion kopje të dokumentacionit përkatës, që ka miratuar, zbatuar dhe se do të përditësojë në vijim procedurat dhe sistemet e brendshme me qëllim që të mundësojë garantimin e të drejtës së klientëve e saj për të patur qasje të drejtpërdrejtë në Bursën DLT për të kredituar, tërhequr, ekzekutuar, vendosur dhe kryer urdhra blerje ose shitjeje pa ndërmjetësimin e palëve të treta.
3. të vërtetojë, vënë në dispozicion kopje të dokumentacionit përkatës, që ka miratuar, zbatuar dhe se do të përditësojë në vijim të gjitha masat e marra me qëllim zbulimin dhe parandalimin e hapjes së llogarive të shumëfishta nga klientët e saj, duke përfshirëë, por pa u kufizuar në, përdorimin e software-ëve algoritmikë të tregtimit (Trading Bots);
4. të vërtetojë, duke vënë në dispozicion kopje të dokumentacionit mbështetës, se është në përputhje me kriteret e vecanta teknologjike të përcaktuara në aktet nënligjore në zbatim të këtij ligji me qëllim që të mundësojë dhe të mbajë në vazhdimësi një funksionim të përshtatshëm të Bursës DLT si dhe të sigurojë mbrojtjen e interesave të klientëve të saj;
5. të vërtetojë, duke vënë në dispozicion kopje të dokumentacionit përkatës, që ka miratuar, zbatuar dhe se do të përditësojë në vijim rregullat dhe sistement e brëndshme të funksionimit me qëllim që të garantojë ndarjen e veprimtarisë së Bursës DLT nga veprimtaritë e tjera të tij;
6. të vërtetojë, duke vënë në dispozicion kopje të dokumentacionit përkatës, që ka miratuar, zbatuar dhe se do të përditësojë në vijim rregullat e brëndshme të funksionimit në lidhje me ngritjen dhe integrimin brënda sistemit të tij të brendshëm të kontrollit, një funksion eficent kontrolli, të pavarur nga funksionet e tregtimit të Bursës DLT, nëpërmjet së cilit do të kryhet pa ndërprerje regjistrimi dhe vlerësimi sistematik i të gjitha të dhënave të aktiviteteve tregtare.
7. të vërtetojë, duke vënë në dispozicion kopje të dokumentacionit përkatës, që ka miratuar, zbatuar dhe se do të përditësojë në vijim të gjitha masat e nevojshme për të mbajtur një regjistër kronologjik të të gjitha urdhrave dhe transaksioneve të kryera në Bursën DLT, si dhe të sigurojë që çdo ndryshim i të dhënave të mësipërme, duke përfshirë këtu statusin përpara këtyre ndryshimeve, të jetë i gjurmueshëm, edhe në rastet kur ka aktivitet tregtimi intensiv.
8. të vërtetojë, duke vënë në dispozicion kopje të dokumentacionit përkatës, që ka miratuar, zbatuar dhe se do tëpërditësojë në vijim rregulla dhe procedura transparente për tregti të ndershme, eficente dhe të rregullt, si dhe kritere objektive për ekzekutimin efektiv të urdhrave, të cilat do t’u komunikohen pjesëmarrësve.

Pa paragjykuar përcaktimet në nenet 7, 8 dhe 10 të këtij Ligji, vlerësimi i kritereve të vecanta të listuara në pikat a), b), c), d) dhe e) do të kryhet nga AKSHI, ndërsa vlerësimi i kritereve të vecanta të listuara në pikat: f), g), h) dhe i) do të kryhet bashkarisht nga të dy Autoritetet Përgjegjëse.

Subjekti Kërkues për Licencë Burse DLT ose, sipas rastit, Bursa DLT e licencuar, duhet të përmbushë gjithashtu çdo detyrim shtesë që mund të lindë si rrjedhojë e akteve nënligjore të nxjerra në vazhdimësi/ në të ardhmen. Aktet nënligjore në zbatim të këtij Ligji të cilat ndikojnë në veprimtarinë dhe/ose kushtet dhe kriteret e licencimit të Bursave DLT të cilët janë licencuar përpara hyrjes në fuqi të këtyre akteve, do të shtrijnë efektin tek këto Bursa DLT vetëm 15 (pesëmbëdhjetë) Ditë Pune pas hyrjes në fuqi të tyre. AMF-ja sipas rastit, mund të përcaktojë një afat më të shkurtër kohor, por në asnjë rast, më të shkurtër se 10 (dhjetë) Ditë Pune nga data e hyrjes në fuqi të akteve nënligjore.

Subjektet Kërkuese të cilët, në momentin e hyrjes në fuqi të akteve nënligjore, kanë paraqitur kërkesën për tu pajisur me licencë Burse DLT, do tu jepet, në rast të një kërkesë nga ana tyre, një kohë shtesë për qënë në përputhje me këto akte.

**Neni 54**

**Konflikti i Interesit i Bursës DLT**

Për çdo Token Digjital/Monedhë Virutale qe do të listohet në një Bursë DLT, kjo e fundit duhet të deklarojë se është e pavarur nga Emetuesi i Token-ëve Digjitalë/Monedhave Virtuale dhe se nuk është në kushtet e Konfliktit të Interesit me Emetuesin në fjalë dhe/ose me STO-në ose ICO-në përkatëse. Ky vetëdeklarim duhet t’i bashkëlidhet aplikimit për licencim dhe Deklaratës vjetore të Përputhshmërisë në vijim.

**Neni 55**

**Detyrat e Bursës DLT**

Bursa DLT :

1. Në asnjë rrethanë, nuk mund të transferojë ose bllokojë asetet e klientëve pa marrë udhëzimin e këtyre të fundit më shkrim.
2. Ndërmerr të gjitha përpjekjet e arsyeshme për ti shpjeguar klientëve strukturën e tarifave si dhe i informon ato në mënyrë të përshtatshme për të gjitha tarifat që në ngarkim të tyre.
3. vepron gjithnjë në mënyrë bashkëpunuese dhe plot respekt në marrëdhënien me Autoritetet Përgjegjëse
4. vepron gjithnjë në mënyrë bashkëpunuese dhe plot respekt në marrëdhënien me Agjentin TD të emëruar.
5. mundëson një komunikim të shpejtë dhe efektiv me Autoritetet Përgjegjëse, në lidhje me çdo kërkesë të paraqitur nga këto të fundit në përputhje me këtë Ligj.
6. Dorëzon të gjithë dokumentacionin, informacionin dhe sqarimet e kërkuara nga Autoritetet Përgjegjëse, sipas formës dhe afateve të përcaktuara në këtë Ligj.
7. vendos në dijeni Autoritetet Përgjegjëse për çdo informacion në lidhje me papajtueshmërinë e mundshme të tij me dispozitat e këtij ligji;
8. Njofton me shkrim Autoritetet Përgjegjëse në rast të dorëheqjes ose ndërprerjes së emërimit të Agjentit TD brenda 10 Ditëve Punë nga data e dorëheqjes ose e ndërprerjes, duke parashtruar arsyet përkatëse të lidhura me dorëheqjen ose ndërprerjen e marrëdhënies.
9. dorëzon pranë Autoriteteve Përgjegjëse, Deklaratën e Përputhshmërisë së Titullarit të Licencës (i) 12(dymbëdhjetë) muaj pas datës së regjistrimit të Titullarit të Licencës në Regjistrin përkatës, dhe (ii) çdo muaj të 12-të (dymbëdhjetë) të mëpasshëm, në përputhje me nenin 17 të këtij Ligji;
10. trajton çdo kërkesë tjetër të Autoriteteve Përgjegjëse dhe/ose çdo autoriteti tjetër shtetëror, në përputhje me këtë Ligj.
11. i kërkon Agjentit të emëruar TD çdo sqarim të nevojshëm për në lidhje me shqyrtimin e kërkesave për listimin dhe tregtimin e Token-ëve Digjital dhe/ose Monedhave Virtuale.
12. shqyrton në mënyrë tërësore çdo kërkesë për listim, tregtim dhe kryerje transaksionesh me Token Digjital/Monedha Virtuale, me qëllim verifikimin e pajtueshmërisë së këtyre të fundit me kërkesat e këtij Ligji në lidhje me Autorizimet e nevojshme nga AMF dhe/ose AKSHI. Çdo Token Digjital/Monedhë Virtuale e emetuar përpara hyrjes në fuqi të këtij ligji do të shqyrtohet në mënyrë prapavepruese nga Autoriteti Përgjegjës, në përputhje me përcaktimet e këtij neni. Tokenët Digjitalë të Titujve mund të tregtohen dhe të jenë subjekt i transaksioneve në një Bursë DLT të licencuar në Shqipëri vetëm nëse në legjislacionin përkatës të zbatueshëm, interesat e investitorëve nuk janë më pak të mbrojtura se në këtë Ligj.
13. Zyrtari i pajtueshmërisë dhe/ose çdo drejtues i lartë i Bursës DLT do të miratojë,zbatojë dhe përditësojë në vijim rregulloret e brëndshme në lidhje me kriteret e vlerësimit që do të përdoren për miratimin e listimit, tregtimit dhe kryerjes së transaksioneve me Token Digjital/ Monedha Virtuale si dhe standardet për shqyrtimin dhe vlerësimin në vazhdimësi të përmbushjes së kushteve për tregtimin e Tokenit Digjital/Monedhës Virtuale në Bursën DLT përkatëse. Rregulloret e brëndshme duhet të përmbajnë minimalisht elementët e mëposhtëm:
14. një shqyrtim mujor i dobishmërisë aktuale të Tokenit Digjital/Monedhës Virtuale bazuar në Prospektin e Plotë/Akt-Ofertën/ Relacionin Prezantues si dhe në çdo informacion ose dokumentacion të vënë në dispozicion nga Agjenti TD. Në rastet kur si rezultat i këtij shqyrtimi, konstatohet se (a) kur një Tokeni Digjital, i klasifikuar më parë si Token Digjital Shërbimesh/ Token Digjital I Pagesave/ Token Digjital i Aseteve ose kur një Monedhë Virtuale ka përvetësuar funksionet dhe karakteristikat e një Tokeni Digjital të Titujve ose, dhe (b) Bursës DLT nuk I është vënë në dispozicion licencën e kategorisë C, atëhere Bursa DLT do të ndërmarrë menjëherë të gjitha masat e nevojshme për ç’listimin këtij Tokeni Digjital/ Monedhe Virtuale.
15. një shqyrtim mujor të çdo aktiviteti promocional të publikuara ne median e shkruar, vizive, dhe atë online (duke përfshirë këtu rrjetet sociale si dhe çdo deklaratë në vijim) të Emetuesit e Tokenit Digjital/ Monedhës Virtuale ose nga Agjentët e tyre TD,
16. një opinion të përditësuar me shkrim të përgatitur nga Agjenti DT që sqaron dhe shpjegon natyrën e Tokenit Digjital/Monedhës Virtuale.

Çdo komunikim i ndërsjellët midis Bursës DLT dhe Autoriteteve Përgjegjëse në përputhje me këtë Ligj, do të trajtohet në mënyrë konfidenciale nga Bursa DLT dhe do të ruhet si sekret profesional.

Token-ët Digjital që nuk bien nën përkufizimin e Tokenëve Digjital të Titujve dhe të cilët janë emetuar jashtë Shqipërisë, do të përjashtohen nga zbatimi dispozitave të këtij neni.

**Neni 56**

**Përgjegjësia e Bursës DLT**

 Pa paragjykuar zbatimin e dispozitave të ndonjë ligji tjetër në fuqi, Bursa DLT do të mbajë përgjegjësi ligjore kundrejt çdo klienti për të gjitha dëmet që janë shkaktuar drejtpërdrejtë si rrjedhojë e shkeljes së ndonjë prej detyrave ose përgjegjësive të saj të përcaktuara në këtë Ligj.

**Neni 57**

**Kriteret e veçanta të Burses DLT të Centralizuar**

Subjekti Kërkues për Licencë për Bursë e DLT, e cila do të jetë një Bursë DLT-ve Centralizuara dhe (Bursat DLT të licencuara të cilat janë të Centralizuara), duhet të vertetojë, duke vënë në dispozicion dokumentacionin provues, se ka miratuar dhe ka ndërmarrë të gjitha masat e sigurisë së mëposhtme në lidhje me ngritjen e një sistemi të brendshëm të qëndrueshëm, të aftë për të parandaluar dhe përballuar sulme kibernetike si dhe për t’u ofruar klientëve një mjet rekursi në rast të humbjes së fondeve:

1. Identifikimi me dy faktorë i përdoruesve;
2. “whitelisting” i adresave të IP të përdoruesve;
3. përdorimi i “offline storages”;
4. përdorimi i Portofoleve Digjitalë me shumë nënshkrime;
5. kryerja e testeve periodike për të verifikuar qëndrueshmërine e sistemit;
6. kryerja e testeve periodike të penetrimit për të për të verifikuar sigurinë kibernetike të sistemit;
7. kryerjen e minimalisht një auditiimi vjetor me qëllim vlerësimin e mirëmbajtjes dhe eficencës së masave të sigurisë listuara ne pikat (a)(b)(c)(d)(e)(f)
8. masa për të siguruar dhe garantuar në mënyrë të përshtatshme ndarjen e fondeve të përdoruesve nga fondet e vetë Burses DLT , nëpërmjet krijimit të adresave të vecanta të Portofoleve.

Vlerësimi i kritereve të veçanta të listuara në këtë nen, do të kryhet nga AKSHI.

**Neni 58**

**Shërbimet e ruajtjes dhe kujdestarisë të Bursës DLT të centralizuar**

Në rast se një Burse DLT-ve të Centralizuara dëshiron të ushtrojë veprimtari të lidhura me me Titujt e Transferueshem, Bursa DLT-ve të Centralizuara duhet të (i) marrë një Licencë të Kufizuar për Veprimtari Bankare/, të lëshuar autoriteti përkates; ose (ii) të kontraktojë shërbimet e ruajtjes dhe kujdestarisë të Titujve të Transferueshem nga një Ofrues i Kujdestarisë së Portofoleve të Palëve të Treta, i licencuar në përputhje me këtë Ligj.

**Neni 59**

**Kriteret e veçanta për Bursat DLT të Kategorisë A**

Krahas kritereve të veçanta të zbatueshme për çdo Licencë të Bursës DLT, Bursa DLT që aplikon për të marrë Licencën e kategorisë A duhet të ketë dhe të mbajë në vazhdimësi një kapital minimal në vlerën e 20,000,000 (njëzet milionë) lekëve.

Vlerësimi i këtij kriteri të veçantë do të kryhet nga AMF.

**Neni 60**

**Kriteret e veçanta për Bursat DLT të kategorisë B**

Krahas kërkesave të veçanta të përcaktuara në nenin 53, një Burse DLT që aplikon për të marrë Licencën e kategorisë B duhet të:

1. vërtetojë, duke vënë në dispozicion kopje të dokumentacionit përkatës, që do të ketë dhe do të mbajë në vazhdimësi një kapital minimal në vlerën e 60,000,000 (gjashtëdhjetë milionë) lekë ose
2. vërtetojë, duke vënë në dispozicion kopje të dokumentacionit provues, se shuma e parave FIAT të depozituara në Bursën DLT nuk duhet të tejkalojë në asnjë kohë vlerën totale prej 30,000,000 (tridhjetë milionë) lekë.

 Vlerësimi i kritereve të lartpërmendura do të kryhet nga AMF

**Neni 61**

**Kriteret e veçanta për Bursat DLT të kategorisë C**

Krahas kritereve të veçanta të përcaktuara në nenin 53, një Bursë DLT që aplikon për të marrë Licencën e kategorisë C duhet:

1. të vërtetojë, duke vënë në dispozicion kopje të dokumentacionit përkatës, që do të ketë dhe do të mbajë në vazhdimësi një kapital minimal në vlerën e 90,000,000 (nëntëdhjetë milionë) lekëve;
2. të vërtetojë, duke vënë në dispozicion kopje të dokumentacionit përkatës, që do të ketë dhe do të mbajë në vazhdimësi një vlerë minimale 1.00 (një) të treguesit të likuiditetit, në përputhje me Rregulloren nr. 41, datë 28.05.2009 "Mbi likuiditetin minimal të shoqërive të brokerimit të letrave me vlerë”
3. të vërtetojë, duke vënë në dispozicion kopje të dokumentacionit përkatës, që do të miratojë, zbatojë, mbajë dhe përditësojë në vijim sisteme efektive, dhe rregulla të brendshme të funksionimit për të monitoruar dhe zbuluar praktikat e Abuzimit të Tregut; dhe duhet të vërtetojë se rregullat e brëndshme përkatëse duhet të përmbajnë minimalisht elementët e mëposhtëm: (i) identifikimin dhe vlerësimin gamës së plotë të zonave të lidhura me riskun e manipulimit të tregut dhe të ngjashme; (ii) procedura dhe kontrolle efektive për tu mbrojtur nga risqet e identifikuara; (iii) caktimin e detyrave dhe përgjegjësive për monitorimin e riskut dhe (iv) një vlerësim periodik dhe rishikim të procedurave, kontrolleve dhe mekanizmave monitorues për të garantuar eficencë të vazhdueshmë, duke përfshirë këtu pajtueshmërinë me të gjitha ligjet dhe rregulloret në fuqi;
4. pas konstatimit të sjelljes manipuluese, të dorëzojë një raport pranë AMF, e cila do ta pranojë atë edhe në emër të AKSHI-t, që tregon të gjitha detajet përkatëse të njohura në kohën e raportit, si dhe një deklaratë të veprimeve të ndërmarra ose të propozuara të merren në lidhje me sjelljen manipuluese.

Vlerësimi i kritereve të veçanta të listuara në në pikat a), b) dhe c) do të kryhet nga AMF.

Vlerësimi i kriterit të veçantë të listuar në pikën d) do të kryhet bashkarisht nga të dy Autoritetet Përgjegjëse.

Duke filluar nga data e hyrjes në fuqi të këtij ligji dhe deri në mbarimin e muajit të 12-të (dymbëdhjetë), Autoritetet Përgjegjëse do të kufizojnë dhënien e Burses DLT me Licencë C deri në një maksimum prej [●] Licencave, me qëllim monitorimin e veprimtarisë së Titullarëve të Licencës për periudhën fillestare.

**Neni 62**

**Veprimtaria e Margin Trading**

Një Bursë DLT mund të kryejë veprimtaritë të lidhura me Margin Trading vetëm në rastet kur ajo:

1. vërteton, duke vënë në dispozicion një kopje të licencës përkatëse, që zotëron një Licencë për Veprimtari Bankare të Kufizuar–
2. vërteton, duke vënë në dispozition kopje të dokumentacionit përkatës, që veprimtaria e Margin Trading në Bursën DLT-së është në përputhje me kushtet dhe kriteret që do te përcaktohen nga aktet nënligjore në zbatim të këtij Ligji.

**Neni 63**

**Ambientet e Tregtimit DLT**

Çdo Ambient Tregtimi mund ushtrojë gjithashtu veprimtaritë tregtare të një Burse DLT, dhe gjatë ushtrimit të këtyre veprimtarive do të konsiderohet si një Vend Tregtimi DLT në kuptim të këtij ligji, pas certifikimit nga ana e AKSHI të kritereve të përcaktuara në shkronjat a), b), c), d) dhe e) të nenit 53 të këtij Ligji. Certifikimi nga AKSHI do të kryhet në përputhje me dispozitat e kreut II të këtij Ligji, duke zbatuar ne mënyrë analoge procedurat përkatëse.

Krahas parashikimeve në paragrafin e mësipërm në lidhje me nenin 53 të këtij Ligji, dispozitat e këtij kreu do të zbatohen në mënyrë analoge edhe për Ambientet e Tregtimit DLT, krahas dispozitave përkatëse të çdo ligji tjetër të zbatueshëm.

**KREU VI**

**OFRUESIT E SHËRBIMEVE INOVATIVE**

**DHE MARRËVESHJET E TEKNOLOGJISË INOVATIVE**

**OFRUESIT E SHËRBIMEVE INOVATIVE**

**Neni 64**

**Dispozita të përgjithshme për Ofruesit e Shërbimeve Inovative**

Çdo Person Juridik që dëshiron të ushtrojë veprimtarinë si Ofrues i Shërbimeve Inovative në përputhje me këtë Ligj, duhet të disponojë licencën përkatëse të lëshuar nga AKSHI si dhe të jetë i regjistruar në Regjistrin e Ofruesve të Shërbimve Inovative sipas përcaktimeve të nenit 25 të këtij Ligji.

Shërbimet dhe aktivitetet e përcaktuara për Ofruesit e Shërbimeve Inovative mund të kryhen vetëm nga ato Ofrues të Shërbimeve Inovative të cilat disponojnë Licencën përkatëse dhe vetëm gjatë përiudhës së vlefshmërisë së kësaj Licence .

**Neni 65**

**Kriteret e veçanta për Ofruesit e Shërbimeve Inovative**

Krahas kushteve të përgjithshme të parashikuara në nenin 9 të Kreut II të këtij Ligji, Subjekti Kërkues për Licencë si Ofrues i Shërbimeve Inovative (si dhe Ofruesi i Shërbimeve Inovative i lincencuar) në përputhje me këtë Ligj, duhet të vërtetojë, duke i bashkëlidhur aplikimit të tij për licencim dokumentacionin përkatës që verteton se zotëron njohuritë dhe aftësitë e duhura teknike për të ushtruar veprimtarinë e lidhur me Ofruesit e Shërbimeve Inovative.

Vlerësimi i këtij kriteri të vecantë së bashku me dokumentacionin përkatës do të kryhet nga AKSHI

Dokumentacioni duhet të jetë origjinal ose kopje e noterizuar e tij.

Me qëllim garantimin e një niveli të përshatshëm profesionalizmi, Subjekti Kërkues për Licencë si Ofruesi i Shërbimeve Inovative, ose, sipas rastit, Ofruesi i Shërbimeve Inovative i licencuar, duhet të vërtetojë se ka kryer dhe do të vazhdojë të kryejë rregullisht programe të detyrueshme trajnimi. Programet e trajnimit të detyrueshëm do të përcaktohen nga aktet nënligjore në zbatim të këtij Ligji.

Subjekti Kërkues për Licencë si Ofrues i Shërbimeve Inovative ose, sipas rastit, Ofruesi i Shërbimeve Inovative i licencuar, duhet të përmbushë gjithashtu çdo detyrim shtesë që mund të lindë si rrjedhojë e akteve nënligjore të nxjerra në të ardhmen.

Aktet nënligjore të nxjerra në zbatim të këtij Ligji, të cilat ndikojnë në veprimtarinë Ofruesve të Shërbimeve Inovative të licencuar përpara hyrjes në fuqi të këtyre akteve, do të shtrijnë efektin tek këto Ofrues të Shërbimeve Inovative vetëm 15 (pesëmbëdhjetë) Ditë Pune pas hyrjes në fuqi të tyre. AKSHI, sipas rastit, mund të përcaktojë një afat më të shkurtër kohor, por jo më të shkurtër se 10 (ditë) Ditë Pune nga data e hyrjes në fuqi të akteve nënligjore

E njëjta dispozitë do të zbatohet edhe për Subjektet Kërkuese të cilët, kanë paraqitur kërkesësn për tu licencuar si Ofrues i Shërbimeve Inovative përpara hyrjes në fuqi të akteve nënligjore. Në këtë rast, Subjekti Kërkues mund të kërkojë pezullimin e procedurës së licencimit për periudhën e përmendur në paragrafin e mësipërm.

Për të ruajtur Licencën e Ofruesit të Shërbimeve Inovative, ky i fundit duhet të dorëzojë pranë AKSHI-t një vetëdeklarim i cili duhet të përmabjë elementët e mëposhtëm:

1. të vërtetojë që Ofruesi i Shërbimeve Inovative plotëson të gjitha kushtet e përgjithshme dhe kriteret e veçanta dhe është në përputhje me të gjitha detyrimet e përcaktuara në këtë ligj; dhe
2. të informojë AKSHI për çdo ndryshim në strukturën menaxhuese të Ofruesit të Shërbimeve Inovative, konkretisht ndryshimet në lidhje me drejtorët, administratorët ose personelin kyc, si dhe ndryshime në rregullat e brendshme të funksionimit të Ofruesit të Shërbimeve Inovative.

Brenda muajit Janar të çdo viti, Ofruesi i Shërbimeve Inovative është i detyruar të dorëzojë pranë AKSHI-t dokumentacionin provues në lidhje kryerjen e programit të detyrueshëm të trajnimit të vazhdueshëm me qëllim që ti mundësojë AKSHI-t të vlerësojë nëse Ofruesi i Shërbimeve Inovative vazhdon të ketë aftësitë dhe njohuritë e duhura teknike dhe ligjore për të ushtruar veprimtarinë për të cilën është licencuar.

**Neni 66**

**Konflikti i Interesave të Ofruesve të Shërbimeve Inovative**

Për çdo kërkesë të lidhur me Certifikimin e Marrëveshjeve të Teknologjisë Inovative, Ofruesi i Shërbimeve Inovative duhet t’i bashkëlidhë kërkesës përkatëse edhe një vetëdeklarim të tijin ku shprehet se ky i fundit është i pavarur nga Subjekti Kërkues dhe nuk është në kushtet e Konflifktit të Interesit me të ose me Marrëveshjen e Teknologjisë Inovative përkatëse.

Ofruesi i Shërbimeve Inovative duhet të vijojë të mbetet i pavarur dhe të mos jetë në kushtet e Konfliktit të Interesit me subjektin e certifikuar edhe pas marrjes se Certifikimit nga ky i fundit. Për këtë arsye, vetëdeklarimi i mësipërm duhet të vijojë t’i bashkëlidhet edhe Deklaratës vjetorë të Përputhshmërisë së Titullarit të Licencës.

**Neni 67**

**Detyrimet e Ofruesit të Shërbimit Inovativ**

Ofruesi i Shërbimeve Inovative duhet:

1. Të ndihmojë Subjektin Kërkues për kryerjen e të gjitha procedurave të lidhura me Certifikimin e Marrëveshjes së Teknologjisë Inovative, si dhe të ofrojë shërbime të tjera që konsiderohen si të nevojshme dhe të përshtatshme në përputhje me këtë Ligj.

2. Të ndihmojë subjektin e certifikuar pas procedurave të Certifikimit e Marrëveshjes së Teknologjisë Inovative në të gjitha çështjet që lidhen me ushtrimin e veprimtarisë së këtij të fundit me qëllim mbajtjen në vazhdimësi të Certifikimit përkatës, konkretisht duke ofruar shërbimet e teknologjisë Inovative si auditimi dhe shqyrtimi i Marrëveshjes së Teknologjisë Inovative dhe stafit teknik, si dhe të ofrojë shërbime të tjera që konsiderohen si të nevojshme ose të përshtatshme në përputhje me këtë Ligj;

 3. Të ndihmojë subjektin kërkues per certifikimin e Marrëveshjes së Teknologjisë Inovative në përmbushjen e të gjitha detyrave dhe përgjegjësive që rrjedhin nga ky Ligj dhe aktet nënligjore në zbatim të tij.

4. Të veprojë gjithnjë në mënyrë bashkëpunuese dhe plot respekt në marrëdhënien me AKSHI-n;

5. Të bashkëpunojë me Agjentët DT në lidhje me hartimin e Deklaratës së Përputhshmërisë së Titullarëve të Licencës, në rast të delegimit të kompetencave specifike nga Agjenti DT tek Ofruesi i Shërbimit Inovativ, sipas përcaktimeve të kreut IV të këtij Ligji.

6. Të mundësojë një komunikim të shpejtë dhe efektiv ndërmjet Subjekteve Kërkues për Çertifikimin e Marrëveshjes Inovative të Teknologjisë dhe AKSHI-t, në lidhje me çdo kërkesë të paraqitur nga AKSHI, gjatë ose pas procedurës së Certifikimit në përputhje me këtë Ligj.

7. Të dorëzojë, në emër dhe për llogari të Subjektit Kërkues për Certifikimin e Marrëveshjes së Teknologjisë Inovative ose subjektit të certifikuar, të gjithë dokumentacionin, informacionin dhe sqarimet e kërkuara nga AKSHI, brenda formës dhe afateve të përcaktuara në këtë Ligj;

8. Të vendosë menjëherë në dijeni AKSHI-n për çdo informacion në lidhje me papajtueshmërinë e mundshme të Subjektit Kërkues për Certifikimin e Marrëveshjes së Teknologjisë Inovative ose subjektit të certifikuar, me dispozitat e këtij ligji;

9. Të njoftojë me shkrim AKSHI-n në rast të dorëheqjes ose ndërprerjes së emërimit të tij si Ofrues i Shërbimeve Inovative brenda 5 (pesë) Ditëve Punë nga data e dorëheqjes ose ndërprerjes së emërimit, duke parashtruar arsyet përkatëse të lidhura me dorëheqjen ose ndërperjen e emërimit të tij.

10. Të dorëzojë pranë AKSHI, Deklaratën e Përputhshmërisë së Marrëveshjes së Teknologjisë Inovative (i) 12 (dymbëdhjetë) muaj pas datës së regjistrimit të Certifikatës së Marrëveshjes së Inovacionit Teknologjik në Regjistrin përkatës, dhe (ii) çdo muaj të 12-të (dymbëdhjetë) të mëpasshëm, në përputhje me parashikimet e këtij ligji.

11. Të trajtojë çdo kërkesë tjetër të AKSHI dhe/ose ç do autoriteti tjetër shtetëror, në përputhje me këtë Ligj.

Çdo komunikim i ndërsjellët midis Ofruesit të Shërbimeve Inovative dhe Autoriteteve Përgjegjëse në përputhje me këtë Ligj, do të trajtohet në mënyrë konfidenciale nga ana e Ofruesit të Shërbimeve Inovative dhe do të ruhet si sekret profesional.

.

**Neni 68**

**Detyrat e Posaçme të Njoftimit nga Ofruesit të Shërbimeve Inovative**

Gjatë ushtrimit të veprimtarisë së përcaktuar në pikën 2 të nenit 67 të këtij Ligji, Ofruesi i Shërbimeve Inovative duhet të njoftojë AKSHI-n brenda 15 (pesëmbëdhjetë) Ditëve Punë nga momenti i konstatimit të një ose më shumë rrethanave të mëposhtme:

* çdo ndryshim të konfigurimeve të ‘Software’-it të Marrëveshjes së Teknologjisë Inovative;
* çdo zhvillim që ndikon në mënyrë të konsiderueshme të drejtat e përdoruesve ;
* çdo zhvillim që ndikon në mënyrë të konsiderueshme të drejtat,certifikimin dhe kompetencat e Ofruesve të Shërbimieve Inovative në ofrimin e shërbimeve si administrator teknik ;
* çdo ndryshim ose zhvillim që mund të ndikojë në garancitë ndaj përdoruesve në lidhje me Sigurinë Kibernetike .

Brenda 5 (pesë) Ditëve Punë nga data e marrjes së njoftimit, AKSHI do të nisë një procedurë verifikimi të limituar vetëm në informacionin e përmbajtur në njoftimin përkatës, e cila do të jetë analoge me atë të trajtimit një kërkesë të re për Certifikim, dhe do të vendosë në lidhje me: :

1. miratimin e ndryshimeve dhe/ose zhvillimeve të përcaktuara në njoftimin përkatës;
2. Të refuzojë ndryshimet ose zhvillimet e përcaktuara në njoftimin përkatës, duke arsyetuar bazat e një vendimi të tillë. Në rast të refuzimit të ndryshimeve dhe/ose zhvillimeve përkatëse, Çertifikata e Marrëveshjes së Teknologjisë Inovative do të konsiderohet automatikisht e revokuar. Në një rast të tillë, të gjitha dispozitat përkatëse të këtij ligji, do të zbatohet në mënyrë analoge.

Në rast se Autoriteti Përgjegjës nuk merr vendim brenda 15 (pesëmbëdhjetë) Ditëve të Punë, ndryshimet dhe ose/zhvillimet e Marrëveshjes së Teknologjisë Inovative do të konsiderohen si të miratuara në heshtje.

 **Neni 69**

**Përgjegjësia e Ofruesit të Shërbimit Inovativ**

Pa paragjykuar zbatimin e dispozitave të ndonjë ligji tjetër në fuqi, Ofruesi i Shërbimeve Inovative do të mbajë përgjegjësi ligjore kundrejt çdo Subjekti Kërkues për Certifikimin e Marrëveshjes së Teknologjisë Inovative ose çdo subjekti të certifikuar,për të gjitha dëmet e shkaktuara si rrjedhojë e drejtpërdrejtë e shkeljes së ndonjë prej detyrave ose përgjegjësive të Ofruesit të Shërbimeve Inovative të përcaktuara në këtë Ligj.

**Neni 70**

**Delegimi tek Palët e Treta**

Duke marrë parasysh, por pa u kufizuar në aspektet rregullatore dhe ato të përputhshmërisë ligjore të hartimit të Deklaratës vjetore të Përputhshmërisë, Ofruesi i Shërbimeve Inovative mund të delegojë një osë më shumë nga veprimtaritë e lartpërmendua tek një palë e tretë, me kusht që kjo e fundit të zotërojë të gjitha njohurië, aftësitë dhe kërkesat organizative të nevojshme për kryerjen e veprimtarive të deleguara.

Në rast të delegimit tek palë të treta të veprimtarive të përmendura më lart, Ofruesi i Shërbimit Inovativ do të mbajë përgjegjësi direkte për të gjitha detyrat dhe përgjegjësitë e përcaktuara në këtë Ligj.

**Marrëveshjet E TeknologjiSë Inovative**

**Neni 71**

# Detyrimet e Subjektit Kërkues për Certifikimin e Marrëveshjes së Teknologjisë Inovative

Subjekti Kërkues për marrjen e një Çertifikate të Marrëveshjes së Teknologjisë Inovative, duhet të:

1. Të ushtrojë veprimtarinë e tij me ndershmëri dhe integritet, duke i kushtuar vëmendjen e duhur interesave dhe nevojave të gjithësecilit prej përdoruesve të tij
2. Të ushtrojë veprimtarinë e tij me aftësinë, përkujdesjen dhe vigjilencën e duhur duke i trajtuar përdoruesit e tij në një mënyrë të drejtë, të pastër dhe të ndershme;
3. Të mbajë nivelin e sigurisë dhe protokollet e aksesit të sistemit të tij, në standardet më të larta të përshtatshme;
4. Të ngrejë, vetë ose nëpërmjet një pale të tretë, në përputhje me nenin [●] të këtij Ligji, sisteme për parandalimin, zbulimin, eliminimin dhe identifikuar risqet e krimit financiar, si dhe pastrimit të parave dhe financimit të terrorizmit;
5. Të ketë burime financiare të mjaftueshme.

Vlerësimi i kritereve të lartpërmendura do të kryhet nga Ofruesi i Shërbimeve Inovative, i cili duhet t’i bashkëlidhë kërkesës për Çertifikim, duhet të dorëzoje pranë AKSHI-t edhe një vetëdeklarim në lidhje me përmbushjen e këtyre kritereve nga ana e Subjektit Kërkues.

**Neni 72**

# **Kushtet e Marrëveshjes së Teknologjisë Inovative**

Përdorimi i Marrëveshjeve të Teknologjisë Inovative do të çertifikohet vetëm në rastet kur Subjekti Kërkues:

1. ka emëruar një Ofrues të Shërbimeve Inovative, i cili do të kryejë detyrat e parashikuara në këtë Kre;
2. ka hartuar, nëpërmjet Ofruesit të Shërbimeve Inovativ të emëruar, Raportin Teknik në lidhje me Marrëveshjen e Teknologjisë Inovative, i cili duhet të jetë në përputhje me këtë Ligj dhe aktet nënligjore në zbatim të tij. Dorëzon tek AKSHI, nëpërmjet Ofruesit të Shërbimit Inovativ të emëruar, kërkesën për Certifikimin e Marrëveshjes së Teknologjisë Inovative, duke i bashkëlidhur Raportin Teknik dhe vetëdeklarimin e Ofruesit të Shërbimit Inovativ, sipas parashikimeve të këtij Ligji.

**Neni 73**

**Kërkesa për Certifikim**

Subjekti Kërkues për certifikimin e Marrëveshjes së Teknologjisë Inovative duhet të përgatisë dhe të dorëzojë kërkesën përkatëse, nëpërmjet Ofruesit të Shërbimit Inovativ të emëruar, pranë AKSHI-t. Kërkesa për Certifikim dhe dokumentacioni provues mund të dorëzohet në formë elektronike, sipas përcaktimeve të akteve nënligjore në zbatim të këtij Ligji, të cilat mund të parashikojnë aplikimin e Teknologjisë së Regjistrave të Shpërndarë.

Dokumentacioni provues i kërkesës për Certifikim duhet të përfshijë:

1. Raportin Teknik sipas përcaktimeve të nenit 72,
2. Vetëdeklarimin e Ofruesit të Shërbimit Inovativ sipas përcaktimeve të nenit 72,
3. mandatin e pagesës së Tarifës së Procedurave të Aplikimit për Marrëveshjen e Teknologjisë Inovative.

**Neni 74**

# Afatet e Procedurës së Certifikimit

AKSHI shqyrton kërkesën për certifikim së bashku me dokumentacionin provues dhe vendos për Certifikimin e Marrëveshjes së Teknlogjisë Inovative brenda 15 (pesëmbëdhjetë) Ditëve Punë nga dorëzimi i kërkesës së lartpërmendur, në përputhje me nenin 73 të këtij Ligji.

Në rast se AKSHI nuk merr vendim brenda afatit të mësipërm, kërkesa për Certifikim do të konsiderohet e miratuar në heshtje.

#

**Neni 75**

# Kompetencat e AKSHI-t

Krahas kompetencave të tjera që i janë dhenë AKSHI-t në këtë Ligj, ky i fundit do të ushtrojë (edhe) kompetencat e mëposhtme në lidhje me certifikimin e Marrëveshjeve të Teknologjisë Inovative:

(a) Pa paragjykuar të drejtën e ankimit të Subjektit Kërkues sipas përcaktimeve të nenit 29 të këtij Ligji, gjatë procedurës së certifikimit të Marrëveshjeve të Teknologjisë Inovative, AKSHI mund të kërkojë:

1. Sqarime të mëtejshme dhe/ose përfshirjen e informacioneve plotësuese në Raportin Teknik, brenda 15 (pesëmbëdhjetë) Ditëve Punë nga data e dorëzimit të kërkesës për Certifikim.
2. Kryerjen e ndryshimeve në përmbajtjen Marrëveshjes së Teknkologjisë Inovative, brenda 15(pesëmbëdhjetë) Ditëve Punë nga data e dorëzimit të kërkesës për Certifikim, me qëllim sjelljen e Marrëveshjes së Teknologjisë Inovative brënda parametrave të këtij Ligji.

Kërkesat e AKSHI-t për sqarime të mëtjeshme dhe/ose përfshirjen e informacionit plotësues dhe/ose kryerjen e ndryshimeve në përmbajtjen e Marrëveshjes së Teknologjisë Inovative, duhet të jenë të argumentuara në mënyrë të arsyeshme, duke patur qëllim garantimin embrojtjen e të drejtave të blerësve të Token-ëve Digjital/Monedhave Virtuale.

Në rastet e ndonjë prej kërkesave të mësipërme, afati 15 (pesëmbëdhjetë) ditor i përcaktuar në nenin 74, pezullohet deri në momentin kur Subjekti Kërkues dorëzon pranë AKSHI, nëpërmjet Ofruesit të Shërbimeve Inovative, sqarimet e mëtejshme dhe/ose përfshin informacionin plotësues dhe/ose kryen ndryshimet e kërkuara në përmbajtjen e Marrëveshjes së Teknologjisë Inovative.

Nëse subjekti kërkues nuk arrin të sigurojë sqarimet e mëtejshme dhe/ose të përfshijë informacionin plotësues dhe/ose të kryejë ndryshimet e kërkuara në përmbajtjen e Marrëveshjes së Teknologjisë Inovative, brenda 10 ditëve punë (ose kur në varësi të rrethanave, AKSHI përcakton një afat më të gjatë, por jo më shumë se 20(njëzet) ditë punë) kërkesa për Certifikim do të konsiderohet e refuzuar në mënyrë automatike.

Me qëllim shqyrtimin tërësor sqarimeve të mëtejshme dhe/ose përfshirjes së informacionit plotësues dhe/ose kryerjes së ndryshimeve të kërkuara në përmbajtjen Marrëveshjes së Teknologjisë Inovative, të dorëzuara nga subjekti kërkues, nëpërmjet Ofruesit të Shërbimeve Inovative, përllogaritja e ditëve të mbetura nga afati 15 (pesëmbëdhjetë) ditor i përcaktuar në nenin 74 do të rifillojë vetëm 3(tre) ditë pune mas marrjes në dorëzim të sqarimeve dhe/ose dokumentacionit plotësues dhe/ose të dokumentacionit porovues kryerjes së ndryshimeve të kërkuara në përmbajtjen e Marrëveshjes së Teknologjisë Inovative.

 (b) Pa paragjykuar të drejtën e ankimimit të Subjektit të Certifikuar, në përputhje me nenin 29 të këtij Ligji, pas përfundimit të procedurave të Certifikimit të Marrëveshjes së Teknologjisë Inovative, AKSHI mund të:

(i) të pezullojë veprimtarinë e Marrëveshjes së Teknologjisë ë Inovative nëse AKSHI dyshon , mbi baza të arsyeshme, se është shkelur një ose më shumë nga dispozitat e këtij Ligji. Në këtë rast, vendimi për pezullimin e veprimtarisë së Marrëveshjes së Teknologjisë Inovative do të publikohet nga AKSHI brenda 3(tre) Ditëve Punë, duke i lënë subjektit një afat prej 10(dhjetë) Ditësh Punë për të dorëzuar pranë AKSHI qëndrimet e tij në lidhje me vendimin e pezullimit, së bashku me dokumentacionin provues, sipas kërkesës së AKSHI. Në rast të përgjigjes së subjektit brenda afatit të mësipërm, AKSHI do të shqyrtojë parashtrimet e dorëzuara prej tij së bashku me dokumentacionin provues, dhe do të vendosë në lidhje me miratimin e vijimit të veprimtarisë së Marrëveshjes së Teknologjisë Inovative të pezulluar ose revokimin e Certifikatës.

(ii) të revokojë në mënyrë të menjëhershme Çertifikatën e Marrëveshjes së Teknologjisë Inovative, pa iu nënshtruar fillimisht procedurave të pezullimit, në rast se AKSHI ka në dispozicion prova që vertetojnë se janë shkelur dispozitat e këtij Ligji. Në këtë rast, vendimi për revokimin e Certifikatës se Marrëveshjes Teknologjike do të publikohet nga AKSHI brenda 3(tre) Ditëve Punë nga momenti i marrjes së vendimit të shkeljes/ve.

(c) Si Gjatë procedurës së Certifikimit e të Marrëveshjes së Teknologjisë Inovative ashtu dhe pas Certifikimit të saj, AKSHI mund të bëjë publik faktin se Subjekti Kërkues ose sipas rastit, subjekti i certifikuar nuk arrin të përmbushë detyrimet e përcaktuara në këtë Ligj.

**Neni 76**

**Refuzimi i Certifikimit**

Pa paragjykuar të drejtën e ankimit të Subjektit Kërkues, sipas përcaktimeve të nenit 29 të këtij ligji, kërkesa për Certifikimin e Marrëveshjes së Teknologjisë Inovative do të refuzohet nga AKSHI për një ose më shumë nga shkaqet e mëposhtme:

1. Mospagesa e Tarifës së Procedurave të Aplikimit për Marrëveshjen e Teknologjisë Inovative AKSHI, pas shqyrtimit të kërkesës për certifikim, konstaton se subjekti Kërkues ka dorëzuar dokumentacion dhe/ose informacion të rremë, të pasaktë, jo të plotë ;
2. AKSHI pas shqyrtimit të kërkesës për certifikim, konstaton se dokumentacioni i dorëzuar nga subjekti kërkues është i pamjaftueshem dhe/ose Subjekti Kërkues nuk përmbush kriteret për certifikimin e Marrëveshjes së Teknologjisë Inovative.
3. AKSHI, pas shqyrtimit të kërkesës, gjykon mbi baza të arsyeshme Subjekti Kërkues nuk mund të vijojë të plotësojë kushtet dhe kriteret për Autorizim në të ardhmen

**Neni 77**

# Detyrat e Ofruesit të Shërbimit Inovativ

Gjatë ushtrimit të veprimtarisë së lidhur me Marrëveshjet e Teknologjisë Inovative, Ofruesi i Shërbimeve Inovative duhet ti përmbahet rregullave dhe dispozitave të përcaktuara në Kreun II dhe Kreun IV të këtij Ligji.

**KREU VII**

**KUJDESTARI PËR PORTOFOLIN E PALËVE TË TRETA**

**Neni 78**

**Dispozitat e Përgjithshme të për Kujdestarët e Portofolit të Palëve të Treta**

Çdo Person Juridik që dëshiron të ushtrojë veprimtarinë si “Kujdestar i Portofolit të Palëve të Treta” në përputhje me këtë Ligj, duhet të disponojë (a) Licencën e Kufizuar për Veprimtari Bankare, (b) licencën si Kujdestar i Portofoleve të Palëve të Treta; dhe (c) të jetë i regjistruar në Regjistrin e Kujdestarëve të Portofoleve të Palëve të Treta, në përputhje me nenin 26 të këtij Ligji.

Shërbimet dhe aktivitetet e përcaktuara për Kujdestarët e Portofolit të Palëve të Treta mund të kryhen vetëm nga ato Kujdestarë të Portofolit te Palëve të Treta të cilat disponojnë Licencën përkatëse dhe vetëm gjatë përiudhës së vlefshmërisë së kësaj Licence.

**Neni 79**

 **Kriteret e Vecanta të Kujdestarit të Portofolit të Palëve të Treta**

Krahas kushteve të përgjithshme të parashikuara në nenin 9 të Kreut II të këtij ligji, Subjekti Kërkues për Licencë si Kujdestar i Portofoleve të Palëve të Treta në përputhje me këtë Ligj, duhet të plotësojë edhe kriteret e vecanta si më poshtë:

1. të vërtetojë, duke vënë në dispozicion dokumentacionin provues, se ka miratuar dhe ka ndërmarrë të gjitha masat e nevojshme të sigurisë në lidhje me ngritjen e një sistemi të brendshëm të qëndrueshëm, të aftë për të parandaluar dhe përballuar sulme kibernetike si dhe për t’u ofruar klientëve një mjet rekursi në rast të humbjes së fondeve. Masat minimale të sigurisë që duhet të implementohen në këto sisteme do të përcaktohen nga aktet nënligjore aktet nënligjore në zbatim të këtij Ligji.
2. të vërtetojë, duke vënën në dispozicion kopje të dokumentacionit provues, që ka miratuar, zbatuar dhe se do të përditësojë në vijim një program gjithëpërfshirës të menaxhimit të riskut, i cili duhet të përfshijë gjithashtu masat e marra në kuadër të sigurisë kibernetike.

C) të vërtetojë, duke vënë në dispozicion kopje të dokumentacionit provues, se ka miratuar, zbatuar dhe se do të përditësojë në vijim masat përkatëse për të siguruar dhe garantuar në mënyrë të përshtatshme ndarjen e fondeve të klientëve nga fondet e vetë Kujdestarëve të Portofoleve të Palëve të Treta.

(d) të vërtetojë, nëpërmjet dokumnetacionit provues, që ka një kapital fillestar minimal të kompanisë, prej 18,000,000 (tetëmbëdhjetë milionë) Lekë.

Pa paragjykuar përcaktimet në nenet 7, 8 dhe 10 të këtij ligji në , vlerësimi i kritereve të veçanta të listuara në pikat a), b), c) do të kryhet nga AKSHI, ndërsa vlerësimi i kriterit të vecantë të listuar në pikën d) do të kryhet nga AMF.

Subjekti Kërkues për Licencë si Kujdestar i Portofolit të Palëve të Treta ose, sipas rastit Kujdestari i Portofolit të Palëve të Treta i licencuar, duhet të përmbushë gjithashtu çdo detyrim shtesë që mund të lindë si rrjedhojë e akteve nënligjore të nxjerra në zbatim të këtij ligji. Aktet nënligjore të nxjerra në zbatim të këtij Ligji, të cilat ndikojnë në veprimtarinë e Kujdestarëve të Portofolit të Palëve të Treta të licencuar përpara hyrjes në fuqi të këtyre akteve, do të shtrijnë efektin tek këto Kujdestarë të Portofolit të Palëve të Treta vetëm 15 (pesëmbëdhjetë) Ditë Pune pas hyrjes në fuqi të tyre.

E njëjta dispozitë do të zbatohet edhe për Subjektet Kërkuese, të cilët kanë paraqitur kërkesën për licencim si Kujdestar i Portofolit të Palëve të Treta përpara hyrjes në fuqi të akteve nënligjore. Në këtë rast, Subjekti Kërkues mund të kërkojë pezullimin e procedurës së licencimit përgjatë periudhës së lartpërmendur.

**Neni 80**

**Detyrat e Ofruesit të Kujdestarisë për Portofolin e Palëve të Treta**

Ofruesi i shërbimit të Kujdestarisë së Portofolit për Palët e Treta :

1. Në asnjë rrethanë, nuk mund të transferojë ose bllokojë asetet e klientëve pa marrë udhëzimin e këtyre të fundit me shkrim,;
2. Ndërmerr të gjitha përpjekjet e arsyeshme për ti shpjeguar klientëve strukturën e tarifave si dhe i informon ato në mënyrë të përshtatshme për të gjitha tarifat në ngarkim të tyre
3. Pas konstatimit të praktikave abuzive në shkelje të këtij ligji, të hartojë dhe dorëzojë një raport pranë AMF, i cili do të përmbajë të gjitha detajet përkatëse të njohura në kohën e raportit, si dhe një deklaratë të veprimeve të ndërmarra ose propozime për veprime që duhet të ndërmerren në kuadër të sjelljes manipulative.
4. Të veprojë gjithnjë në mënyrë bashkëpunuese dhe plot respekt në marrëdhënien me Autoritetet Përgjegjëse
5. Të veprojë gjithnjë në mënyrë bashkëpunuese dhe plot respekt në marrëdhënien me Agjentin TD. ;
6. Të mundësojë një komunikim të shpejtë dhe efektiv me Autoritetet Përgjegjës, në lidhje me çdo kërkesë të paraqitur nga këto të fundit në përputhje me këtë Ligj.
7. ë dorëzojë të gjithë dokumentacionin, informacionin dhe sqarimet e kërkuara nga Autoritetet Përgjegjëse, sipas formës dhe afateve të përcaktuara në këtë Ligj.
8. Të vendosë në dijeni Autoritetet Përgjegjëse për çdo informacion në lidhje me papajtueshmërinë e mundshme të tij me dispozitat e këtij Ligji;
9. Të njoftojë me shkrim Autoritetet Kompetente në rast të dorëheqjes ose ndërprerjes së emërimit të Agjentit DT brenda 10 ditëve punë nga data e dorëheqjes ose e ndërprerjes se marrëdhënies,duke parashtruar arsyet përkatëse të lidhura më dorëheqjes ose ndërprerjen e marrëdhenies.
10. të dorëzojë pranë Autoriteteve Përgjegjëse, nëpërmjet Agjentit TD, Deklaratën e Përputhshmërisë së Titullarit të Licencës (i) 12(dymbëdhjetë) muaj pas datës së regjistrimit të Titullarit të Licencës në regjistrin përkatës, dhe (ii) çdo muaj të 12-të(dymbëdhjetë) të mëpasshëm, në përputhje me nenin 17 të këtij Ligji.
11. të trajtojë çdo kërkesë tjetër të Autoriteteve Përgjegjëse dhe/ose çdo autoriteti tjetër shtetëror, në përputhje me këtë ligj..

Çdo komunikim i ndërsjellët midis Kujdestarit të Portofolit të Palëve të Treta dhe Autoriteteve Kompetente në përputhje me këtë Ligj, do të trajtohet nga Kujdestari i Portofolit të Plaëve të Treta në mënyrë konfidenciale dhe do të ruhet si sekret profesional.

**Neni 81**

**Përgjegjësitë e Ofruesit të Kujdestarisë të Portofolit të Palëve të Treta**

Pa përjashtuar zbatimin e dispozitave të ndonjë ligji tjetër në fuqi, Ofruesi i Shërbimit të Kujdestarisë së Portofolit të Palëve të Treta do të mbajë përgjegjësi ligjore kundrejt çdo klienti për të gjitha dëmet që janë shkaktuar si rrjedhojë drejtpërdrejtë e shkeljes së ndonjë prej detyrave ose përgjegjësive të tij të përcaktuara në këtë ligj.

**Neni 82**

 **Ofruesi i Shërbimit Jo-Kujdestar të Portofolit të Palëve të Treta**

Ofruesit e shërbimit Jo-Kujdestar të Portofeleve të Palëve të Treta, të cilët ofrojnë aplikacione për të mbajtur, ruajtur apo transferuar Token Digjitalë dhe/ose Monedha Virtuale por pa përfshirë shërbimin e kujdëstarisë, janë subjekt i dispozitave t ligjit Për Parandalimin e Pastrimit të Parave.

**KREU VIII**

**SIPËRMARRJET E AUTOMATIZUARA T**ë **INVESTIMEVE KOLEKTIVE DT**

**Neni 83**

**Dispozita të përgjithshme**

 **për Sipërmarrjet e Automatizuara të Investimeve Kolektive të DT**

Çdo Person Juridik ose bashkim asetesh që do të veprojë si Sipërmarrje e Automatizuar e Investimeve Kolektive të DT, në përputhje me këtë Ligj, duhet të (a) administrohet nga një subjekt i licencuar nga AMF si shoqëri administruese e fondit të investimeve alternative në përputhje me ligjin për Sipërmarrjet e Investimeve Kolektive, dhe (b) disponojë Licencën si Sipërmarrje e Automatizuar e Investimeve Kolektive DT, të lëshuar nga AKSHI; dhe (c) të jetë i regjistruar në Regjistrin e Sipërmarrjeve të Automatizuara të Investimeve Kolektive, DT, sipas përcaktimeve të nenit 25 të këtij Ligji

Shërbimet dhe aktivitetet e përcaktuara për Sipërmarrjet e Automatizuara të Investimeve Kolektive DT mund të kryhen vetëm nga ato Sipërmarrje të Automatizuara të Investimeve Kolektive DT të cilat disponojnë Licencat përkatëse dhe vetëm gjatë përiudhës së vlefshmërisë së këtyre Licencave.

Sipërmarrjet e Automatizuara të Investimeve Kolektive DT, konsiderohen si fonde të investimeve alternative dhe u ofrohen vetëm klientëve profesionistë sipas përcaktimeve të Ligjit “Për sipërmarrjet e Investimeve Kolektive”.

Sipërmarrjet e Pa-automatizuara të Investimeve Kolektive DT, do të konsiderohen si Fonde të Investimeve Alternative dhe rregullohen nga Ligji Për Sipërmarrjet e Investimeve Kolektive dhe përjashtohen nga zbatimi i këtij ligji.

**Neni 84**

**Kriteret e veçanta për Sipërmarrjet e Automatizuara të Investimeve Kolektive DT**

Krahas kushteve të përgjithshme të parashikuara në nenin 9 të Kreut II të këtij Ligji per Personin Juridik dhe kërkesave të ligjit Për Sipërmarrjet e Investimeve Kolektive, Subjekti Kërkues për Licencë si Sipërmarrje e Automatizuar e Investimeve Kolektive DT duhet të vërtetojë, duke vënë në dispozicion:

1. kopje të vendimit të certifikimit nga AKSHI për Marërveshjen e Teknologjisë Inovative, në përputhje me Paragrafin 2 të Kapitullit VI të këtij Ligji, e cila përfaqëson një sistem të automatizuar robotik që vepron si këshillues investimesh,
2. dokumentacionin provues se sistemi i automatizuar robotik i konsulencës, i cili vepron si këshillues investimesh dhe/ose si një shoqëri administruese e fondeve garanton qëndrueshmërinë teknologjike të Marrëveshjes së Teknologjise Inovative të certifikuar;
3. dokumentacionin provues, se shërbimet e ruajtes dhe kujdestarisë së aseteve të sipërmarrjes së automatizuar të investimeve kolektive DT do kryhen nga një Kujdestar i Portofolit të Palëve të Treta, i licencuar sipas këtij Ligji, ku shoqëria që administron sipërmarrjen e automatizuar të investimeve kolektive nuk ka pjesëmarrje influencuese tek ky kujdestar.
4. një kopje të vendimit përkatës, se Prospekti i Plotë i Sipërmarrjes së Automatizuar të Investimeve Kolektive DT është miratuar nga AMF-ja;
5. një kopje të dokumentacioni provues, se shoqëria administruese plotëson kërkesat për mjaftueshmeri kapitali në përputhje me Kerkesat e Ligjit Për Sipermarrjet e Investimeve Kolektive.

Pa paragjykuar dispozitat e neneve 7, 8 dhe 10 të këtij Ligji, vlerësimi i kriterit të vecantë të listuar në pikën a) do të kryhet nga AKSHI, ndërsa vlerësimi i kritereve të vecanta të listuara në pikat: b) c) d) dhe e) do të kryhet nga AMF-ja.

Subjekti Kërkues për Licencë si Sipërmarrje e Automatizuar e Investimeve Kolektive të DT, ose sipas rastit, Sipërmarrja e Investimeve Kolektive të Automatizuara DT e licencuar, duhet të përmbushë çdo detyrim shtesë që mund të lindë si rrjedhojë e akteve nënligjore të nxjerra në zbatim të këtij Ligji. Aktet nënligjore të nxjerra në zbatim të këtij Ligji, të cilat ndikojnë në veprimtarinë e Sipërmarrjeve të Automatizuara të Investimeve Kolektive DT që janë licencuar përpara hyrjes në fuqi të këtyre akteve, do të shtrijnë efektin tek këto Sipërmarrje të Investimeve Kolektive të Automatizuara DT vetëm 15 (pesëmbëdhjetë) Ditë Pune pas hyrjes në fuqi të tyre.

E njëjta dispozitë do të zbatohet edhe për Subjektet Kërkuese të cilët kanë paraqitur kërkesën për për t’u licencuar si Sipërmarrje e Investimeve Kolektive të Automatizuara DT përpara hyrjes në fuqi të akteve nënligjore. Në këtë rast, Subjekti Kërkues mund të kërkojë pezullimin e procedurës së licencimit për periudhën e lartpërmendur.

**Neni 85**

**Webfaqja i Sipërmarrjes së Automatizuar të Investimeve Kolektive DT**

Përmbajtja specifike dhe formati i Webfaqes së Sipërmarrjes së Automatizuar Investimeve Kolektive DT do të përcaktohet nga aktet nënligjore në zbatim të këtij Ligji.

**Neni 86**

**Detyrimet e Sipërmarrjeve të Automatizuara të Investimeve Kolektive DT**

Sipërmarrjet e Investimeve Kolektive të Automatizuara DT duhet të:

1. garantojnë Autoritetet Përgjegjëse dhe vazhdimisht të verifikojnë plotësimin e të gjitha kërkesave, detyrave dhe përgjegjësive të tyre, sipas këtij ligji dhe ligjeve të tjera në fuqi.
2. veprojnë gjithmnonë në mënyrë bashkëpunuese dhe plot respekt në marrëdhënien me Autoritetet Përgjegjëse.
3. veprojnë gjithmonë në mënyrë bashkëpunuese dhe plot respekt në marrëdhenien me Agjentin e emëruar TD.
4. dorëzojnë të gjithë dokumentacionin, informacionin dhe sqarimet e kërkuara nga Autoritetet Pëegjegjëse, sipas formës dhe afateve të përcaktuara në këtë Ligj.
5. vendosin në dijeni Autoritetet Kompetente për çdo informacion në lidhje me papajtueshmërinë e mundshme të Sipërmarrjes së Automatizuar të Investimeve Kolektive DT me dispozitat e këtij Ligji;
6. njoftojnë me shkrim Autoritetet Përgjegjëse në rast të dorëheqjes ose ndërprerjes së emërimit të Agjentit TD brenda 10 ditëve punë nga data e dorëheqjes ose e ndërprerjes, duke parashtruar arsyet përkatëse të lidhura me dorëheqjen ose ndërprerjen e marëdhënies.
7. të trajtojë çdo kërkesë tjetër të Autoriteteve Përgjegjëse dhe/ose çdo autoriteti tjetër shtetëror, në përputhje me këtë Ligj.

Çdo komunikim i ndërsjellët midis Sipërmarrjes së Automatizuar të Investimeve Kolektive DT dhe Autoriteteve Përgjegjëse në përputhje me këtë Ligj, do të trajtohet nga në mënyrë konfidenciale nga ana e Sipërmarrjeve të Automatizuara të Investimeve Kolektive DT dhe do të ruhet si sekret profesional.

**Neni 87**

**Përgjegjësia e Sipërmarrjeve të Automatizuara të Investimeve Kolektive DT**

Pa paragjykuar zbatimin e dispozitave të ndonjë ligji tjetër në fuqi, Sipërmarrja e Automatizuar Investimeve Kolektive DT do të mbajë përgjegjësi ligjore kundrejt çdo klienti për të gjitha dëmet që janë shkaktuar si rrjedhojë drejtpërdrejtë e shkeljes së kërkesave të përcaktuara në këtë Ligj, aktet nënligjore dhe prospektin e plotë të Sipërmarrjeve të Automatizuara të Investimeve Kolektive DT.

# KREU IX

# NDALIMI I ABUZIMIT ME TREGUN

###

### **Neni 88**

### ****Zbatimi i këtij kreu****

Ndalimet dhe kërkesat që parashikohen në këtë kapitull zbatohen mbi të gjitha veprimet e cilitdo personi juridik ose fizik, të cilat përbëjnë abuzim tregu, të përshkruara në këtë kapitull, ose të detajuar nëpërmjet akteve nënligjore të posacme të lëshuara nga AMF, në lidhje me Token-ët Digjitalë/Monedhat Virtuale të cilat pranohen për tregtim në një Bursë DLT, apo platformë shumëpalëshe/të organizuar të tregtimit, ose për të cilat është paraqitur kërkesa për tu pranuar për tregtimi në këtë bursë ose platformë.

Abuzimi i tregut përfshin:

1. Manipulimin e tregut
2. Tregtim bazuar në informacionin e privilegjuar.

##

## MANIPULIMI I TREGUT

### Neni 89

### Dispozita të përgjithshme

Ky kre zbatohet, në lidhje me të gjitha transaksionet me Token-ët Digjitalë / Monedhat Virtuale, për:

1. veprimet ose mosveprimet e kryera në Republikën e Shqipërisë në lidhje me transaksionet me Token Digjital/Monedha Virtuale të çdo Personi Juridik që është themeluar, ushtron veprimtari ose është listuar brenda ose jashtë Republikës së Shqipërisë; dhe
2. veprimet ose mosveprimet e kryera jashtë Republikës së Shqipërisë në lidhje me transaksionet me Token Digjital/Monedha Virtuale të cilitdo person juridik që është themeluar ose ushtron veprimtari në territorin e Republikës së Shqipërisë;
3. veprimet që ndodhin në territorin e Republikës së Shqipërisë në lidhje me të gjitha Token-ët Digjital/ Monedhat Virtuale, pavarësisht nëse tregtohen brenda apo jashtë territorit të Republikës së Shqipërisë; dhe
4. veprimet që ndodhin jashtë territorit të Republikës së Shqipërisë në lidhje me të gjitha transaksionet me Token Digjital/ Monedha Virtuale por që tregohen brenda territorit të Republikës së Shqipërisë.

### **Neni 90**

### ****Sjellja e jashtëligjshme që krijon treg të rremë****

1. Askush nuk duhet të kryejë apo të jetë shkak për kryerjen e, çdo veprim që synon të:
	1. përcjellë një informacion të rreme apo mashtrues sikur po kryhet tregtim i Token-ëve Digjital/Monedhave Virtuale një Bursë DLT, apo platformë shumëpalëshe të tregtimit në territorin e Republikës së Shqipërisë ose,
	2. përcjellë një informacion të rremë apo mashtrues në lidhje me blerjen ose çmimin e cilitdo prej këtyre Tokenëve Digjital/Monedhave Virtuale.
2. Askush nuk ka të drejtë që me anë të shitblerjes së Tokenëve Digjital/Monedhave Virtuale te cilat nuk përfshijnë ndryshim të përfituesit fundor të këtyre instrumenteve, ose nëpërmjet cilitdo transaksioni apo mjeti fiktiv, të mbajë, të rrisë, të ulë ose të shkaktojë luhatje në çmimin e tregut të çfarëdo virtuale apo dixhitale.
3. Pa cenuar zbatimin e përgjithshëm të pikës 1, kryen shkelje personi i cili:
4. zbaton, merr pjesë, përfshihet ose kryen, drejtpërdrejt ose tërthorazi, në çfarëdo lloj transaksioni shitblerjeje të Token-ëve Digjital/ Monedhave Virtuale, kur ky transaksion nuk sjell asnjë ndryshim të përfituesit fundor të Tokenë-ve Digjital/Monedhave Virtuale përkatëse; ose
5. paraqet ose merr masa që të paraqitet një ofertë për shitblerje të çfarëdo Tokeni Digjital/Monedhe Virtuale për një çmim të caktuar, kur ka paraqitur ose ka marrë masat që paraqitet, ose ka dijeni se një person i lidhur me të ka paraqitur ose ka marrë masat që të paraqitet, një ofertë për shitblerje të të njëjtit Token Digjital/Monedhë Virtuale, për një çmim që në thelb është i njëjtë me çmimin e parë të përmendur.
6. Në kuptim të këtij neni, shitblerja e Tokenëve Digjital/Monedhave Virtuale nuk sjell ndryshim të përfituesit fundor, nëse personi i cili ka pasur interes mbi Tokenin Digjital/Monedhën Virtuale përpara shitblerjes, ose personi i lidhur me të në raport me këto Token Digjital/Monedhë Virtuale, ka interes të drejtpërdrejtë ose të tërthortë mbi instrumentet financiare edhe pas shitblerjes.
7. Transaksioni i shitblerjes së Tokenit Digjital/ Monedhës Virtuale i përmendur në pikën 3, shkronja “a”, përfshin:
8. paraqitjen e një oferte për shitblerje te Tokenëve Digjital; dhe
9. paraqitjen e një ftese, pavarësisht se si është shprehur, e cila shprehimisht apo në mënyrë të nënkuptuar, fton një person të ofrojë Token Digjital/ Monedha Virtuale për shitje apo blerje.
10. Shkeljet e dispozitave të pikave 1 dhe 2 përbëjnë vepër penale dhe dënohen sipas përcaktimeve në Kodit Penal të Republikës së Shqipërisë.

###

### Neni 91

### Manipulimi i tregut

1. Do të përbëjnë manipulim të tregut:
2. transaksionet ose urdhrat për tregtim të cilat japin, ose ka gjasa të japin sinjale të rreme ose mashtruese në lidhje me ofertën, kërkesën, ose në lidhje me çmimin e Tokenëve Digjital/Monedhave Virtuale, ose të cilat sigurojnë mbajtjen nëpërmjet një personi ose disa personave që veprojnë në bashkëpunim, të çmimit të një ose disa prej Tokenëve Digjital/Monedhave Virtuale në një nivel artificial, përveçse nëse personi i cili ka kryer transaksionin ose ka dhënë urdhrin për tregtim, vërteton se arsyet e tij për ta bërë këtë veprim janë legjitime dhe se këto transaksione ose urdhra tregtimi përputhen me praktikën e pranuar të tregut;
3. transaksionet ose urdhrat për tregtim të kryera nëpërmjet përdorimit të pajisjeve fiktive ose çdo formë tjetër mashtrimi;
4. shpërndarja e informacionit përmes mediave, përfshirë internetin, ose me çfarëdo lloj mjeti tjetër, i cili jep apo ka të ngjarë të japë sinjale të rreme ose mashtruese për Token-in Digjital/Monedhën Virtuale, përfshirë shpërndarjen e thashethemeve dhe lajmeve të rreme ose keqinformuese, në rastin kur personi që ka kryer shpërndarjen ka pasur dijeni, ose duhej të kish pasur dijeni se informacioni ka qenë i rremë ose keqinformues.

Në lidhje me gazetarët kur veprojnë me cilësinë e gazetarit, shpërndarja e informacionit do të vlerësohet duke mbajtur parasysh rregullat që rregullojnë profesionin e tyre, me përjashtim kur ata përfitojnë në mënyrë të drejtpërdrejtë ose të tërthortë përfitime materiale ose jo, nga shpërndarja e informacionit në fjalë.

1. Në veçanti, do të konsiderohen manipulim tregu veprimtaritë dhe sjelljet e mëposhtme që rrjedhin nga përkufizimi i manipulimit të tregut sipas nenit të mësipërm:
2. veprimtaria e një personi ose disa personave të cilët veprojnë në bashkëpunim, për të siguruar një pozitë dominuese mbi ofertën ose kërkesën për një apo disa Token Digjital/Monedha Virtuale, me pasojë mbajtjen të pandryshueshme në mënyrë të drejtpërdrejtë apo të tërthortë të çmimeve të shitblerjes të Tokenëve Digjital/Monedhave Virtuale
3. shitblerja e Tokenëve Digjital/ Monedhave Virtuale në mbyllje të tregut, me pasojë keqinformimin e investitorëve të cilët veprojnë bazuar në çmimet e mbylljes;
4. përfitimi nga përdorimi i rastësishëm ose i rregullt i mediave tradicionale apo elektronike për shprehjen e një opinioni mbi një Token Digjital/Monedhë Virtuale ose, tërthorazi, mbi emetuesin e tij, pasi është mbajtur paraprakisht një qëndrim mbi këtë Token Digjital/Monedhë Virtuale, duke përfituar më pas nga ndikimi i opinionit të shprehur mbi çmimin e këtij Tokeni Digjital/Monedhë Virtuale, pa informuar dhe deklaruar publikisht Konfliktin e Interesit.

### Neni 92

### Ndalimi i manipulimit të tregut

1. Askush nuk duhet të kryejë ose të përfshihet në kryerjen, drejtpërdrejt ose tërthorazi, të një numri transaksionesh me Token Digjital/Monedha Virtuale, të cilat kanë ose mund të kenë si pasojë:
2. ngritjen e rreme;
3. uljen e rreme; apo
4. përcaktimin, mbajtjen ose stabilizimin e rremë

të çmimit, ose të vëllimit të tregtimit të Tokenëve Digjital/Monedhave Virtuale, me qëllim, ndër të tjera, nxitjen e personave të tjerë, për të blerë apo shitur këto Token Digjital/ Monedha Virtuale, ose Token Digjital/Monedha Virtuale të tjera të lidhura me to, pavarësisht nëse këta persona e kanë apo jo këtë qëllim.

1. Në kuptim të këtij neni, transaksioni në lidhje me Token Digjital/Monedha Virtuale përfshin:
2. Paraqitjen e një oferte për shitblerjen Tokenëve Digjital/Monedhave Virtuale; dhe
3. Paraqitjen e një ftese, pavarësisht si është shprehur, me të cilën shprehimisht ose në mënyrë të nënkuptuar ftohet një person që të ofrojë për të shitur apo blerë Token Digjital/Monedha Virtuale.
4. Shkelja e dispozitave të pikës 1 përbën vepër penale dhe dënohet sipas përcaktimeve të Kodit Penal të Republikës së Shqipërisë.

###

### Neni 93

### Detyrimi për raportim

1. Të gjitha Bursat DLT, dhe platformat e tregtimit, përcaktojnë dhe zbatojnë procedura dhe masa të cilat synojnë zbulimin dhe parandalimin e praktikave të manipulimit të tregut.
2. Në çdo rast Bursat DLT apo Platformat e Tregtimit informojnë Autoritetin, bazuar në informacionet tek të cilat kanë akses, mbi rastet për të cilat dyshojnë në mënyrë të arsyeshme se përbëjnë abuzim tregu.

##

## TREGTIMI BAZUAR NË INFORMACIONIN E PRIVILEGJUAR

### Neni 94

### Përkufizimi i informacionit të privilegjuar

1. Në kuptim të veprës penale të tregtimit bazuar në informacionin e privilegjuar, ky informacion përfshin:
2. Informacion të një natyre precize, i cili nuk është bërë publik, dhe që ka lidhje direkte ose indirekte, për një ose disa emëtues, ose për një ose disa Token Digjital/Monedha Virtuale, dhe i cili, në qoftë se do të bëhej publik, do të kishte një efekt të rëndësishëm në cmimet e këtyre Token-ëve Digjital/ Monedhave Virtuale, ose në cmimet e Tokenëve Digjital/Monedhave Virtuale të tjera të lidhura me to.
3. Për personat të cilët kanë për detyrë ekzekutimin e urdhërave në lidhje me Token-ët Digjital/ Monedhat Virtuale, nënkupton gjithashtu dhe informacionin që u jepet këtyre personave nga një klient dhe që lidhet me urdhërat e klientit të cilat nuk janë ekzekutuar akoma, i cili është i një natyre precise, dhe ka lidhje direkte ose iundrekte, me emëtuesit e një apo më shumë Token Digjital/Monedha Virtuale, dhe i cili nëse do të ishte bërë public, do të kishte efekt të rëndësishëm në cmimin e këtyre Tokenëve Digjital/Monedhave Virtuale, apo në cmimin e Tokenëve Digjital/Monedhave Virtuale tjera të lidhura me to.
4. Për qëllimet e paragrafit 1, informacioni do të konsiderohet se është i një natyre precise nëse përmban rrethana të cilat egzistojnë ose priten të egzistojnë, ose një ngjarje e cila ka ndodhur ose pritet të ndodhë në mënyrë të arsyeshme, dhe është mjaftueshëm specifik, për të nxjerrë një konkluzion si efekt i mundshëm i këtyre rrethanave, ose për të ndikuar cmimin e Tokenëve Digjital/Monedhave Virtuale, ose cmimin e Tokenëve Digjital/Monedhave Virtuale të tjera të lidhura me to.
5. Për qëllime të paragrafit 1, informacioni i cili, nëse do të ishte bërë public do të kishte një efekt të rëndësishëm në cmimin e Tokenëve Digjital/Monedhave Virtuale, nënkupton informacionin që një investitor i arsyeshëm do të përdorte pjesërisht ose plotësisht në marrjen e vendimeve për të investuar.

### Neni 95

### Ndalimi i tregtimit bazuar në informacionin e privilegjuar

1. Për qëllim të këtij neni, tregtimi bazuar në informacionin e privilegjuar ndodh atëherë kur një person zotëron informacione të privilegjuara dhe e përdor këtë informacion duke blere apo shitur, për llogari të vet ose për llogari të palëve të treta, direkt ose indirekt, Token Digjital/Monedha Virtuale me të cilat lidhet ky invormacion
2. Përdorimi i informacionit të privilegjuar duke anulluar apo ndryshuar, një urdhër i cili lidhet me blerjen apo shitjen e Tokenëve Digjital/Monedhave Virtuale, me të cilat lidhet ky infroacion, dhe kur ky urdhër është vendosur përpara se personi në fjalë të zotëronte informacionin e privilegjuar, do të konsiderohet gjithashtu se përbën tregtium bazuar ne informacionin e privilegjuar.
3. Për qëllim të këtij neni, rekomandimi që një person tjetër të përfshihet në tregtim bazuar në informacionin e privilegjuar ose nxitja e një personi tjetër për tu përfshirë në tregtim të bazuar mbi informacionin e privilegjuar ndodh atëhere kur personi posedon informacion të privilegjuar dhe;
	1. Rekomandon mbi bazën e këtij informacioni që një person tjetër të blejë apo të shesë Token Digjital/Monedha Virtuale me të cilat lidhet ky informacion ose nxit këto persona për të shitur apo për te blerë Token Digjital/Monedha Virtuale, ose
	2. Rekomandon mbi bazën e këtij informacioni që një person tjetër, të anullojë ose të amendojë një porosi në lidhje me një Token Digjital/Monedhë Virtuale, me të cilin lidhet ky informacion, ose nxit këtë person të ekzekutojë anullimin ose amendimin e porosisë.
4. Përdorimi i rekomandimeve apo nxitësave të referuar në paragrafin 3, nënkupton tregtim mbi informacioinin e privilegjuar, në kuptimin e këtij neni, kur personi që e përdor këtë rekomandim apo nxitës e di ose duhet tëa dinte që është bazuar mbi informacion të privilegjuar.
5. Ky nen aplikohet për të gjithë personat të cilët zotërojnë informacion të privilegjuar si më poshtë
	1. Anëtarët e këshillave administrative, menaxheriale apo mbikëqyrës të emëtuesit
	2. Përsonat që zotërojnë një pjesë të rëndësishme në kapitalin e emëtuesit.
	3. Personat që kanë akses ndaj informacionit nëpërmjet punësimit, profesionit apo detyrave të tyre ose
	4. Personat që kanë akses në informacion të privilegjuar pasi janë përfshirë në aktivitete kriminale

Ky nen aplikohet dhe ndaj çdo personi që zotëron informacion të privilegjuar në rrethana të tjera përvec atyre të referuara më sipër dhe kur ky person e di ose duhet ta dinte që ky informacion është i privilegjuar.

1. Kur personi është person juridik, ky nen do të apl;ikohet në përputhje me ligjin e fushës, ndaj personave fizikë që marrin pjesë në vendim marrje në lidhje me blerjen , shitjen, anullimin apo amendimin e një urdhëri për emër dhe llogari të personit juridik në fjalë.
2. Shkelja e kërkesave të këtij neni përbën vepër penale dhe dënohet sipas përcaktimeve në Kodit Penal të Republikës së Shqipërisë.

### Neni 96

### Sjellja Legjitime

Për qëllime të neneve më sipër, fakti që një person juridik është, ose ka qënë në zotërim të informacionit të privilegjuar nuk duhet të merret si provë që ky person e ka përdorur këtë informacion dhe si rrjedhojë ka kryer tregtim bazuar në informacionin e privilegjuar në rastet kur ky person juridik;

1. Ka vendosur, implementuar dhe mbajtur procedura dhe rregullore të brendshme që sigurojnë në mënyrë efektive që asnjë person fizik i cili merr vendime për emër dhe llogari të tij të blejë apo të shesë Token Digjital/Monedha Virtuale me të cilat lidhet informacioni, si dhe asnjë person fizik i cili mund të ketë patur influencë mbi këtë vendim, të mos jetë në dijeni të këtij informacioni dhe;
2. Nuk ka inkurajuar, rekomanduar, apo nxitur ose influencuar personin fizik i cili, për emer dhe llogari të personit juridik, ka blerë apo shitur Token Digjital/ Monedha Virtuale me të cilat lidhet ky informacion.

Për qëllime të neneve më sipër, fakti që një person është, ose ka qënë në zotërim të informacionit të privilegjuar nuk duhet të merret si provë që ky person e ka përdorur këtë informacion dhe si rrjedhojë ka kryer tregtim bazuar në informacionin e privilegjuar në rastet kur ky person

1. Për Tokenët Digjitalë/Monedhat Virtuale me të cilat lidhet ky informacion, është një krijues tregu ose një person i autorizuar të veprojë si kundërparti në transaksionin në fjalë, dhe blerja apo shitja e këtyre Tokenëve Digjital/ Monedhave Virtuale është kryer në mënyrë legjitime në rrjedhën normale të punës dhe funksioneve të tij si krijues tregu ose si kundërparti për këtë Token Digjital/Monedhë Virtuale, ose
2. Është i autorizuar të ekzekutojë urdhëra për llogari të palëve të treta, në lidhje me blerjen apo shitjen e Tokenëve Digjital/ Monedhave Virtuale me të cilat lidhen këto urdhëra, dhe është kryer në mënyrë legjitime, në rrjedhën normale të punës dhe ushtrimit të profesionit apo detyrave të tij.
3. Për qëllime të neneve më sipër, fakti që një person është, ose ka qënë në zotërim të informacionit të privilegjuar nuk duhet të merret si provë që ky person e ka përdorur këtë , informacion dhe si rrjedhojë ka kryer tregtim bazuar në informacionin e privilegjuar, në procesin e marrjes në kontroll ose shitjes së shumicës së aksioneve, në rastet kur ky person kryen transaksionin e marrjes në kontroll apo shitjes së shumicës së transaksioneve dhe kur ky transaksion është kryer duke shkarkuar një detyrim dhe është kryer në mirëbesim dhe jo për të anashkaluar ndalimin kundrejt tregtimit bazuar në informacionin e privilegjuar dhe;
	1. Ky detyrim rrjedh si rezultat i një urdhëri të vendosur ose një marrveshjeje të nënshkruar përpara se personi në fjalë të zotëronte informacionin e privilegjuar, ose
	2. Transaksioni është kryer në mënyrë që të përmbushë një detyrim ligjor apo rregullator i cili ka hyrë në fuqi, përpara se peroni në fjalë të zotëronte informacionin e privilegjuar
4. Për qëllime të neneve më sipër, fakti që një person është, ose ka qënë në zotërim të informacionit të privilegjuar nuk duhet të merret si provë që ky person e ka përdorur këtë informacion dhe si rrjedhojë ka kryer tregtim bazuar në informacionin e privilegjuar në rastet kur ky person e ka marrë informacionin e privilegjuar gjatë një procesit të marrjes në kontroll ose shkrirjes së një shoqërie dhe përdor këtë informacion vetëm me qëllimin e ekzekutimit të marrjes në kontroll të shoqërisë së listuar ose shkrirjes, me kusht që në momentin e aprovimit të marrjes në kontroll ose shkrirjs ose pranimit të ofertës nga aksionerët e kompanisë, çdo informacion i privilegjuar është bërë publik menjëherë ose ka pushuar së qëni informacion i privilegjuar.

Ky paragraf nuk aplikohet kur personi blen aksionet e shoqërisë gradualisht me qëllimin e marrjes së saj nën kontroll.

**Neni 97**

Për qëllime të neneve më sipër, fakti që një person përdor njohuritë e tij duke vendosur të blejë ose të shesë Token Digjital/ Monedha Virtuale, gjatë procesit të blerjes ose shitjes së Tokenëve Digjital/ Monedhave Virtuale nuk do të përbëjë në vetvete përdorim të informacionit të privilegjuar

Pavarësisth paragrafëve më sipër të këtij neni, një shkelje mbi ndalimin e përdorimit të informacionit të privilegjuar, mund të konsiderohet se ka ndodhur në qoftë se Autoriteti gjykon se arsyeja e urdhërit për të tregtuar, transaksionuar apo sjellja e personit ka qënë jo legjitime.

**Neni 98**

**Deklarimi i jashtëligjshem i informacionit të privilegjuar**

Për qëllim të këtij ligji, deklarimi i jashtëligjshëm i informacionit të privilegjuar ndodh atëhere kur personi e zotëron informacionin e privilegjuar dhe ja tregon atë çdo personi tjetër, me përjashtim kur deklarimi bëhet gjatë ushtrimit normal të punësimit, profesionit ose detyrave të tij.

Ky paragraf aplikohet ndaj çdo Personi Fizik apo Juridik, në situatat dhe rrethanat e nenit \*x

Për qëllimet e këtij ligji , deklarimi paraprak i rekomandimeve ose nxitësave të referuar në nenin më sipër nënkupton një deklarim të paligjshëm të informacionit të privilegjuar sipas këtij neni dhe personi që e deklaron këtë rekomandim ose nxitës e di ose duhet ta dinte që ishte bazuar në informacion të privilegjuar.

**Neni 99**

**Kumbuesit e tregut**

Një kumbues tregu nënkupton komunikimin e informacionit, përpara deklarimit të një transaksioni në mënyrë që të nxitet interesi i investitorëve potenciale në konkludimin e një transaksioni të mundshëm dhe kushtet që lidhen me të si madhësia potenciale ose cmimi, ndaj një ose më tepër investitorëve nga:

1. Një emëtues
2. Një ofertues sekondar i një Tokeni Digjital/Monedhe Virtuale, në madhësi të tillë ose vlerë që transaksioni vecohet nga urdherat e zakonshëm të tregtimit dhe përfshin një metodë shitje bazuar në vlerësimin paraprak të interesave potencialë nga investitorët potencialë.
3. Një palë e tretë që vepron për emër dhe llogari të një personi të referuar në pikat më sipër

Autoriteti nxjerr rregullore në lidhje me kumbuesat e tregut

**Neni 100**

**Ndalimi i tregtimit bazuar në informacionin e privilegjuar dhe, zbulimit të jashtëligjshëm të informacionit të privilegjuar**

Asnjë person nuk mund të:

1. Kryejë ose tentojë të kryejë tregtim të bazuar mbi informacionin e privilegjuar
2. Të rekomandojë që një person tjetër të tregtojë bazuar në informacionin e privilegjuar , ose
3. Të zbulojë në mënyrë të jashtëligjshme informacionin e privilegjuar

Çdo veprim në kundërshtim me kërkesat të këtij Kreu përbën vepër penale dhe dënohet sipas përcaktimeve të Kodit Penal të Republikës së Shqipërisë dhe ligjeve të tjera në fuqi.

**KREU X**

**DISPOZITA T**ë **FUNDIT**

**Neni 101**

**Aktet nënligjore**

Ngarkohen Këshilli i Ministrave dhe Autoritetet Përgjegjëse, që, brenda 6 muajve nga hyrja në fuqi e këtij Ligji, të nxjerrin aktet nënligjore në zbatim të neneve përkatëse të tij.

**Neni 102**

**Hyrja në fuqi**

Ky ligj hyn në fuqi 15 ditë pas publikimit në Fletoren Zyrtare.